Die Tournaisium is die onderste chronostratigrafiese etage sowel as geologiese tydsnede in onderskeidelik die sisteem en periode Karboon. Dit verwys dus na ’n tydperk sowel as die gesteentes wat in dié tydperk gevorm het. Die Tournaisium was van sowat 358,9 tot 346,7 miljoen jaar gelede. Dit is voorafgegaan deur die Famennium, die laaste etage/tydsnede van die Devoon, en gevolg deur die Viséum. Die etage is genoem na die Oos-Belgiese stad Doornik (Franse naam: Tournai). Die basis van die Tournaisium word gedefinieer deur die eerste voorkoms van die Conodonta Siphonodella sulcata, wat in die ontwikkeling van Siphonodella praesulcata tot Siphonodella sulcata lê, en die bokant deur die eerste voorkoms van die Foraminifera Eoparastaffella simplex. In die biostratigrafie word die etage met behulp van Conodonta ingedeel in die volgende agt biosones: sone van Gnathodus pseudosemiglaber/Scaliognathus anchoralis; sone van Gnathodus semiglaber/Polygnathus communis; sone van Dollimae bouckaerti; sone van Gnathodus typicus/Siphonodella isosticha; sone van Siphonodella quadruplicata/bo-sone van Patrognathus andersoni; onder-sone van Patrognathus andersoni; sone van Patrognathus variabilis; sone van Patrognathus crassus. Gradstein et al.


Die Agtste Grensoorlog van Desember 1850 tot Maart 1853 (ook bekend as die Umlangeni-oorlog of Mlanjeni-oorlog) was die agtste in die reeks van nege Kaapse grensoorloë wat tussen 1779 en 1877 deur die Westerse koloniseerders en die Xhosa-stamme gevoer is. Vyftienduisend Britse soldate en duisende koloniste was in hierdie hewigste van die nege oorloë betrokke. Deur die goewerneur, sir Harry Smith, se pogings om die Westerse beskawing onder die Xhosa te bevorder deur die ontmoediging van stamtradisies, skep hy wantroue by die hoofmanne. Smith het nie die ekonomiese en sosiaal-kulturele lewe van die Xhosa begryp nie en deur hom daarmee te bemoei skep hy probleme wat tot 'n volgende grensoorlog gelei het. Die stamhoofde was gegrief oor die beperking van hul gesag. Boonop was daar 'n voedselskaarste as gevolg van die heersende droogte. Oorbevolking, landhonger en 'n besonder koue winter het verder tot die ontevredenheid bygedra. Rond 1850 het dit 'n gees van onrus onder die Gaika-stammme veroorsaak wat deur die profeet Mlanjeni verder aangehits is. Terselfdertyd het die Khoikhoi van die Katriviernedersetting tweedeklas-burgers in hul eie land gevoel weens die dwangmaatreëls wat die Britse amptenare en wit boere aan hulle opgelê het en hulle dwing tot plaasarbeid.


‘n Kode is ŉ reël waarvolgens ŉ brokkie inligting (bv. ŉ letter, woord, frase of gebaar) omgeskakel word na ŉ ander – gewoonlik verkorte of verborge – vorm of voorstelling (een teken tot ŉ ander teken), en nie noodwendig van dieselfde soort nie. Met kommunikasie en inligtingverwerking behels kodering die proses waarvolgens inligting vanaf ŉ bron omgeskakel word tot simbole wat gekommunikeer moet word. Dekodering is die teenoorgestelde proses waar die kodesimbole terug omgeskakel word na inligting verstaanbaar vir die ontvanger. Een vername rede vir kodering is om kommunikasie moontlik te maak in gebiede waar gewone gesproke of geskrewe taal moeilik of onmoontlik is. Byvoorbeeld semafoor, waar die samestelling van vlae wat deur die seiner of die arms van ŉ semafoortoring gehou word, dele van die boodskap kodeer, normaalweg, letters en getalle. Wikiwoordeboek het 'n inskrywing vir kode. Hierdie artikel is ’n saadjie. Voel vry om Wikipedia te help deur dit uit te brei.


Die Goudwewer (Ploceus xanthops) is 'n gelokaliseerde, algemene standvoël in boomveld en savanne. Hulle broei alleen of in klein kolonies, gewoonlik oor water en is monogaam. Die nes is kompak met 'n kort ingangstonnel. Die voël is 17 cm groot en weeg 35 - 50 gram. In Engels staan die voël bekend as die African Golden Weaver. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Ploceus xanthops". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Geelwewer (Ploceus subaureus) is 'n gelokaliseerde, algemene standvoël in boomveld, savanne en tuine. Hulle broei koloniaal in rietplate en bome naby water en is poliginies. Die nes is kompak en sonder 'n ingangstonnel. Die voël is 15 cm groot en weeg 22 - 39 gram. In Engels staan die voël bekend as die Yellow Weaver. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Ploceus subaureus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Daniël Petrus van den Heever (noemnaam oom Daantjie, plaas Boesmansfontein, distrik Colesberg, Kaapkolonie, 18 Januarie 1838 – Venterstad, Kaapkolonie, 4 September 1903) was ’n boer, Hollandse taalstryder en lid van die Kaapse parlement. Hy was 'n vername voorstander van die bevordering van die Hollandse taal, die voorloper van Afrikaans. Van de Heever was die seun van Petrus Johannes van den Heever en sy vrou, Anna Christina van der Westhuysen. Hy het net ses maande lank formele onderwys ontvang en wel 'n rondtrekkende Hollandse onderwyser. Op 5 Desember 1854 is hy as lidmaat van die Nederduitse Gereformeerde Kerk in die gemeente Colesberg aangeneem in die tyd toe in dié gemeente ’n hewige stryd oor die sing van die evangeliese gesange gewoed het. Veral weens ds. Thomas Reid se hantering van die sogenaamde Doppers se besware teen die gesange, het ’n groot kerkskeuring einde 1860 op Colesberg plaasgevind. Van den Heever het reeds op sestienjarige leeftyd op die plaas Klipfontein in die distrik Colesberg geboer.


Die Hererosesambos (Sesamothamnus guerichii) is 'n doringagtige, kremetartagtige dwergplant of klein boompie wat in die noordweste van Namibië voorkom in rotsagtige habitatte. Die boom is vir die grootste gedeelte van die jaar blaarloos en het net na reën blare en dan slegs vir ongeveer 'n maand. Hierdie boom dra goudgeel blomme. Watter Boom is dit? Eugene Moll 2013 ISBN 978 1 77007 832 1 Duiwelsklou, 'n plant in dieselfde familie. Alfabetiese lys van Suid-Afrikaanse bome Hierdie artikel is ’n saadjie. Voel vry om Wikipedia te help deur dit uit te brei.


Daughter is 'n indie folk musiekgroep vanuit Londen, Engeland, wat uit drie lede bestaan. Hierdie artikel is ’n saadjie. Voel vry om Wikipedia te help deur dit uit te brei.


Semantiese versadiging is ’n sielkundige fenomeen waarin herhaling van ’n woord of frase daartoe lei dat die woord of frase tydelik sy betekenis vir die luisteraar, wat die spraak as herhaalde betekenislose klanke interpreteer, verloor Die frase “semantiese versadiging” is deur Leon Jakobovits James gemunt in sy doktorale proefskrif wat in 1962 deur McGill-universiteit in Montreal aan hom toegeken is. Die uitdrukking “verbale versadiging” is voor dit gebruik saam met terme wat die idee van geestelike moegheid uitdruk. Die proefskrif het ’n lys bevat van ander terme wat vir die fenomeen gebruik is: Die proefskrif bied verskeie eksperimente aan wat die werking van die semantiese versadigingseffek demonstreer in verskillende kognitiewe take soos om woorde en figure wat in ’n kort tyd herhalend aangebied word in ’n rangorde te plaas. ’n Voorbeeld van so ’n taak was om woorde te herhaal en dit in konsepte te groepeer, getalle bymekaar te tel nadat dit hardop herhaal is en tweetalige vertalings van woorde in een van die twee tale. In elke geval moes die getoetsde ’n woord of getal vir ’n aantal sekondes herhaal en dan die kognitiewe taak uitvoer deur daardie woord of getal te gebruik.


Die NG gemeente Christiana is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die kerkgebou is geleë by Dirkie Uysstraat 15, Christiana. In 2015 was die leraar ds. Adri la Grange. In 2013 was hier 90 doop- en 460 belydende lidmate, dieselfde getalle wat steeds in die 2016-uitgawe van die NG Kerk se Jaarboek aangegee word. In die uitgawe vanb 2021 was dit 32 en 195. Die leraar was toe Elize Nel. Hierdie gemeente, aan die oewers van die Vaalrivier, lê aan die uiterste vingerpunt van die destydse Wes-Transvaal. Die gemeente is in werklikheid 'n paar jaar vroeër gestig, maar in 1898 herstig. Gegewens van die eerste stigting en wat aanleiding gegee het tot die herstigting ontbreek omdat al die stukke van die voorafgaande tydperk tydens die Anglo-Boereoorlog deur brand verlore geraak het. Die eerste leraar van die gemeente was ds. K.T. van den Heever, wat in 1898 van Bloemhof, die moedergemeente van Christiana, hierheen beroep is. Na hom het gevolg: di. C.A. van der Merwe (1909–'13), J.A. Koch (1914–'16), dr.


Die NG gemeente Drie Riviere is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1951. Die kerkgebou is geleë op die hoek van Bashee- en Umgenistraat, Vereeniging. In 2013 was die leraar ds. J.D. Scott. Daar was in daardie jaar 148 doop- en 748 belydende lidmate. In die NG Jaarboek van 2021 was die syfers 81 en 701. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Hartebeestfontein is 'n gemeente van die Nederduitse Gereformeerde Kerk op die dorp Hartbeesfontein in die provinsie Noordwes en in die Sinode Goudland (voorheen Wes-Transvaal). Die gemeente is gestig omstreeks 1866. Die kerkgebou is geleë by Kerkstraat 50, Hartbeesfontein, Noordwes. Die getal belydende en dooplidmate het van onderskeidelik 204 en 776 in 2004 tot onderskeidelik 105 en 520 in 2015 afgeneem, vergeleke met onderskeidelik 123 en 621 in 2013. Die stigtingsdatum van hierdie gemeente kon tot hiertoe nie aangewys word nie. Geskiedkundige navorsing bring egter aan die lig dat dit in 1853 moes gestig gewees het, soos ook blyk uit dokumente in 1948 uit "Die Ou Kerk" se hoeksteen gehaal, toe die gebou gesloop is. Aanleiding tot afskeiding van Potchefstroom en selfstandige voortbestaan as gemeente van wyk Hartebeestfontein (soms Schoonspruit genoem), is die koms van ds. D. van der Hoff en die gevolglike uittreding van Potchefstroom uit die Kaapse kerkverband. Hartebeestfontein was hiervoor nie te vind nie. Hulle het by monde van die afgevaardigde ouderling, Wessel Johannes Badenhorst, die Potchefstroomse Kerk, in sy nuwe "Hervormde" gedaante, verlaat.


Die Rooivoëlbessie (Psychotria zombamontana) is 'n boom wat voorkom in die Lebomboberge, die noordelike Drakensberge, die ooste van Zimbabwe en ook in Mosambiek. Dit lyk baie soos die Geelblomvoëlbessie. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Die Bartonium is ’n chronostratigrafiese etage sowel as geologiese tydsnede van onderskeidelik die sisteem en periode Paleogeen (serie/epog Eoseen). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 41,3 tot 38 miljoen jaar gelede. Dit is voorafgegaan deur die Lutetium en gevolg deur die Priabonium. Die Bartonium is in 1857 deur Karl Mayer-Eymar genoem na die Barton-lae by Barton-on-Sea in Hampshire, Engeland. Die oorspronklike tipeligging is in die omgewing van die Highcliffe-ontsluiting in Suid-Engeland; ’n globale stratotipepunt is nog nie vasgestel nie. Die basis van die etage word gedefinieer deur die verdwyning van die nannoplankton Reticulofenestra reticulata en die bokant deur die eerste voorkoms van die nannoplankton Chiasmolithus oamaruensis. Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


George Harrison was 'n prospekteerder wat na bewering die Witwatersrandse goudveld op die plaas Langlaagte ontdek het. Hy was bevriend met George Walker en George Honeyball. Hy het blykbaar die hoofrif in 1886 ontdek. Hy het daarna die Rand verlaat. Ensiklopedie van Suidelike Afrika, Eric Rosenthal, 1967. Hierdie artikel is ’n saadjie. Voel vry om Wikipedia te help deur dit uit te brei.


Die Laat Pleistoseen (in internasionale chronostratigrafie ook die Tarantium genoem) is ’n stratigrafiese etage sowel as geologiese tydsnede van onderskeidelik die huidige sisteem en periode, die Kwartêr. Die tydperk was van sowat 0,126 tot 0,0117 miljoen jaar gelede. Dit is voorafgegaan deur die Ionium of Middel-Pleistoseen en gevolg deur die Holoseen. (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256. Hierdie artikel is ’n saadjie. Voel vry om Wikipedia te help deur dit uit te brei.


Die Mississippium is in die geologiese tydskaal die eerste epog of serie in die periode/sisteem Karboon. Dit het van sowat 358,9 tot 323,2 miljoen jaar gelede geduur. Dit is voorafgegaan deur die Laat Devoon en gevolg deur die Pennsylvanium. Die Mississippium is genoem na die Amerikaanse rivier Mississippi en word onderverdeel in drie tydsnedes of etages: die Tournaisium, Viséum en Serpukhovium. In Noord-Amerika is die Karboon vroeër beskou as twee aparte periodes, die Mississippium en Pennsilvanium. Dié name word selde gebruik tensy oor die Noord-Amerikaanse geologie gepraat word. Elders word meestal gepraat van die "Vroeë Karboon". (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256


Fraport AG (afgelei van Frankfurt Airport, volledige naam: Fraport AG Frankfurt Airport Services Worldwide) is die beheermaatskappy van die lughawe van Frankfurt am Main, die grootste in Duitsland. Die aandelemaatskappy, wat merendeels in staatsbesit is, het ook belange in ander Duitse en buitelandse lughawens. Fraport AG se aandele word in die Duitse MDAX-aandelemark-indeks gelys. Die grootste aandeelhouers is die deelstaat Hesse (31,94 persent), die stad Frankfurt am Main (20,40 persent) en die Federale Republiek van Duitsland (18,27 persent)


Die geskiedkundige plaas Vergelegen aan die noordoostelike kant van Somerset-Wes lê in 'n kom van die Helderberg en die Hottentots-Hollandberge en was oorspronklik die landgoed van goewerneur Willem Adriaan van der Stel. Die landgoed is bekend om sy geskiedenis, die opstal met sy besondere argitektuur, die tuin met sy ou kanferbome en teenswoordig ook om sy wyn. In 1700 het die V.O.C. se kommissaris Wouter Valckenier die Kaap besoek en aan die goewerneur die plaas Vergelegen van 344 ha geskenk. Van der Stel het die plaas kort daarna deur die aankoop van aangrensende grond aansienlik vergroot en 400 000 wingerdstokkies aangeplant en met beeste, skape, varke en perde geboer. Verder het hy 'n groot vrugteboord aangelê en kanferbome en 30 000 akkerbome geplant. Vir sy tyd was hy 'n wetenskaplike boer. Mooi tuine het hy op die oewer van die Lourensrivier ontwikkel. 'n Weelderige plaaswoning is in 1701 gebou omring deur 'n dik agthoekige muur om die opstal en vee teen wilde diere te beskerm. Uit die huis was daar 'n mooi uitsig oor die tuine, landerye en Valsbaai.


Blatjang is 'n familie van speserye wat hoofsaaklik verband hou met Suid-Asiatiese kookkuns en gewoonlik 'n paar mengsels van speserye, groente en/of vrugte bevat. Daar is baie variëteite van blatjang. Blatjang kan óf nat of droog wees, en kan 'n growwe tot 'n fyn tekstuur hê. Die Indiese woord verwys na vars en gepekelde voorbereidings voor die voet, dikwels met konfyt versoet. Verskeie Indiese tale gebruik die woord net vir vars voorbereidings. Nog 'n term is achār (Hindi: अचार) wat 'n soort Indiese piekel is wat olie bevat en selde soet is. Asyn, sitrus, tamarinde, of suurlemoensap kan bygevoeg word as natuurlike preserveermiddels, of fermentasie in die teenwoordigheid van sout kan gebruik word om die suur te skep. Die woord "blatjang" dek 'n wye verskeidenheid voedseldisse. Die gemeenskaplike element wat hulle almal "blatjang" maak, is dat hulle bygevoeg word om geregte te geur en disse smaak te gee, dit word ook geëet met 'n wye verskeidenheid van voedsel. Tradisioneel is blatjang berei deur vrugte te maal met 'n stamper en vysel gemaak van klip of 'n ammikkal (Tamil).


Die Bottelboom (Pachypodium lealii) is 'n dik, sukkulente boom wat tot 6 m hoog kan word en kom voor in die noorde van Kaokoland in Namibië. Dit is ook inheems aan die Angola en Botswana. Dit lyk baie soos die halfmens maar het minder dorings op sy stam en is yl vertak. Die blare groei in 'n eindstandige roset. Die boom se nasionale nommer is 648. Blomme In Damaraland Alfabetiese lys van Suid-Afrikaanse bome http://plantsoftheworldonline.org/taxon/urn:lsid:ipni.org:names:80706-1 https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Bottelboom. Wikispecies het meer inligting verwant aan Bottelboom


Die newelhipotese is in sterrekunde die mees algemeen aanvaarde model wat die vorming en evolusie van die Sonnestelsel verduidelik. Daarvolgens het die Sonnestelsel uit newelmaterie in die ruimte gevorm. Dit is reeds in 1734 deur Emanuel Swedenborg voorgestel. Die hipotese het aanvanklik net vir die Sonnestelsel gegeld, maar daar word nou geglo hierdie manier van ster- en planeetvorming vind regdeur die heelal plaas. Dit verduidelik ’n verskeidenheid eienskappe van die Sonnestelsel, insluitende die ronde, plat vlak waarin die planete om die Son wentel, asook hul beweging in dieselfde rigting as die Son se rotasie. Volgens die newelhipotese vorm sterre uit massiewe en digte wolke wat onstabiel raak. Materie begin saamkoek en vorm kleiner klonte in die newel wat dan deur swaartekrag inmekaargedruk word en sterre vorm. Stervorming is ’n ingewikkelde proses wat altyd ’n gasagtige protoplanetêre skyf om die jong ster vorm. Daaruit kan planete ontstaan in sekere omstandighede wat nie tans duidelik is nie. Daar word dus geglo planeetvorming is ’n natuurlike gevolg van stervorming. ’n Ster soos die Son neem sowat 100 miljoen jaar om te vorm. Die protoplanetêre skyf is ’n akkresieskyf wat die sentrale ster van materiaal voorsien.


Die Growweblaarpieringbessie (Cordia ovalis) is 'n struik of 'n klein boom wat voorkom vanaf KwaZulu-Natal tot in Limpopo en ook in die noordooste van Zimbabwe en die noorde van Namibië. Die boom groei in laagliggende sand- of spoelgrond in bosveld. Die boom se blare is amper rond. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Die Laat Tydperk van Antieke Egipte verwys na die laaste opbloei onder Egiptiese heersers nadat die onstabiele Derde Oorgangstydperk tot ’n einde gekom het. Dit het geduur van 664 tot 332 v.C. en geëindig met die besetting van Egipte deur Alexander die Grote. Hoewel buitelanders in dié tyd oor die land regeer het, was die Egiptiese kultuur op ’n hoogtepunt. Libiërs en Perse het om die beurt saam met plaaslike Egiptenare geheers, maar tradisionele konvensies het in die kuns voortgeduur. Die Laat Tydperk word dikwels beskou as die laaste asemteug van ’n eens groot kultuur waartydens die mag van Egipte algaande afgeneem het. Bleiberg, Edward (2013). Soulful Creatures: Animal Mummies in Ancient Egypt. Brooklyn Museum. p. 16.


'n Spel is enige gestruktureerde spele, gewoonlik vir genot beoefen, maar soms ook gebruik as 'n opvoedkundige hulpmiddel. Wedstryde word onderskei van werk, waar werk gewoonlik uitgevoer word vir vergoeding, en van kuns, wat meer dikwels 'n uitdrukking van estetiese en ideologiese elemente is. Maar die onderskeid is nie meer so duidelik nie en baie speletjies word ook beskou as om werk te wees (soos vir professionele spelers van toeskouersport) of kuns (soos om legkaarte te bou, of speletjies wat 'n kunstige uitleg benodig, soos solitaire en sommige videospeletjies). Die belangrikste komponente van 'n spel is die doelwitte, reëls, uitdaging en interaksie. Spele behels gewoonlik verstandelike of fisiese stimulasie, en dikwels albei. Baie speletjies help om praktiese vaardighede te ontwikkel, dit dien as 'n vorm van oefening, of dien andersins in 'n opvoedkundige, simulerende of sielkundige rol. Daar is bevestig dat speletjies reeds omstreeks 2600 v.C. 'n universele deel van die menslike ervaring uitgemaak het, en is in alle kulture teenwoordig. Wikimedia Commons het meer media in die kategorie Spel.


Die balalaika (Russies: балалайка, uitgespreek [bəlɐlajkə]) is ’n Russiese musiekinstrument met ’n kenmerkende driehoekige klankkas en drie snare. Twee snare is gewoonlik dieselfde gestem en die derde een ’n kwart hoër. Laasgenoemde word gebruik om melodieë en akkoorde te speel. Die instrument word dikwels vir Russiese volksmusiek en -danse gebruik. Die balalaikafamilie sluit instrumente van verskillende groottes in. Van die hoogste tot die laagste toonhoogte is hulle die piccolo, prima, secunda, alt, bas en kontrabas. Sommige orkeste bestaan slegs uit verskillende balalaikas; hulle speel gewoonlik klassieke musiek wat spesiaal vir die balalaika geskryf is. Die primabalalaika is die algemeenste en die piccolo is skaars. Almal is driehoekig en van hout, gewoonlik esdoring, gemaak. Die prima-, secunda- en altbalalaika word óf met die vingers óf met ’n plektrum gespeel, na gelang van die musiek. Die bas en kontrabas, wat op pote op die grond staan, word met leerplektrums gespeel. Die skaars piccolo word gewoonlik met ’n plektrum gespeel. Die eerste keer dat die term "balalaika" gebruik is, was in 1688 in ’n Russiese dokument.


Die Dassault Falcon 7X is 'n ruimkajuit, langreikafstand besigheidstraler wat vervaardig word deur Dassault Aviation, die vlagskip aanbieding van hul besigheidstralerlyn. Dit is die eerste keer by die Paryse Lugskou in 2005 aan die publiek vertoon. Dit is die eerste ten volle elektroniesbeheerde besigheidstraler. Dit is ook toegerus met dieselfde avionika suite, die Honeywell Primus Epic "Enhanced Avionics System" (EASy), wat op die Falcon 900EX en later op die Falcon 2000EX gebruik is. Die Falcon 7X is bekend vir sy uitgebreide gebruik van rekenaargesteunde ontwerp en die vervaardiger beweer dat dit die "eerste vliegtuig is wat geheel en al ontwerp was op 'n virtuele platform", met behulp van Dassault Systèmes 'CATIA' en 'PLM' produkte. Dit is ook ongewoon met sy S-buis sentrale enjin, en is een van slegs twee driestralers tans in produksie, die ander een is die Dassault Falcon 900. Dit is ook die eerste produksie-Falcon om vlerktippe aan te bied. In Februarie 2010 is Dassault Falcon en BMW Groep DesignworksUSA bekroon met die 2009 "Good Ontwerp"-toekenning deur The Chicago Athenaeum en die European Centre for Architecture Art Design vir hul suksesvolle samewerking met die nuwe Falcon 7X binneruimopsie.


Amarna (algemeen bekend as el-Amarna of Tell el-Amarna; Arabies: العمارنة) is ’n groot argeologiese terrein in Egipte wat die ruïnes bevat van die nuwe hoofstad wat gebou is deur farao Achenaten van die 18de Dinastie (omstreeks 1353 v.C.). Die naam van die stad is in Antieke Egipte geskryf as Achetaten, "Horison van die Aten". Dit is gebou vir die farao se nuwe geloof, die aanbidding van die sonskyf, Aten. Die stad het kort daarna leeggeloop toe Achenaten se seun, Toetankamen, aan die bewind kom en die stad verlaat om na sy geboorteplek, Thebe, terug te keer. Hierna was die stad onbewoon totdat die Romeine hulle aan die Nylrivier begin vestig het. Die gebied lê op die oosoewer van die Nyl in die moderne Egiptiese provinsie Minja, sowat 312 km suid van Kaïro. David, Rosalie (1998). Handbook to Life in Ancient Egypt. Facts on File. "The Official Website of the Amarna Project" (in Engels). Geargiveer vanaf die oorspronklike op 27 Oktober 2019. Besoek op 1 Oktober 2008. "Google Maps Satellite" (in Engels).


Die Spikkel-sandkruiper (Rhinobatos ocellatus) is 'n seldsame vis wat nog slegs driekeer in Algoabaai gevang is. In Engels staan die vis bekend as die Speckled guitarfish. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 MarineSpecies.org (en) http://www.fishbase.org/summary/Rhinobatos-ocellatus.html Hierdie artikel is ’n saadjie. Voel vry om Wikipedia te help deur dit uit te brei.


Die Dassault Mirage F1 is 'n Franse lugoorheersingvegter en aanvalsvliegtuig wat deur Dassault Aviation ontwerp en gebou is as 'n opvolger vir die Mirage III familie. Die Mirage F1 is in diens van die Franse Lugmag (Armee de l'Air) sedert 1974. Dit word aangedryf deur 'n enkele SNECMA Atar turbostraler wat sowat 69 kN (15 000 lbk) stukrag verskaf. Die F1 is van meet af aan gebruik as 'n ligte veeldoelvegter. Meer as 720 F1's is gebou en ook uitgevoer na omtrent 'n dosyn lande. Lys van vegvliegtuie


Tuli-blok Die Tuli-blok is 'n streek in die ooste van Botswana in die Sentraal distrik met Mahalapye as vernaamste sentrum. Dit is 'n streek veral bekend om sy wildsafari's. Die Tuli-blok is 'n nou strook land van 400km lank en 16 tot 18km breed. Dit strek van die samevloeiing van die Shasherivier en die Limpoporivier (die punt waar die grense van Botswana, Suid-Afrika en Zimbabwe bymekaarkom) suidweswaarts langs die Limpopo tot waar die Notwanerivier noord van Olifantsdrift in die Limpoporivier vloei. In die laat 19de eeu het Cecil John Rhodes sy oog op die huidige Botswana gehad weens die vermoede van die aanwesigheid van ryk mineraalneerslae onder die Kalaharisand sowel as vir 'n roete vir sy beoogde Kaap-tot-Kaïro-spoorlyn. Koning Khama III kon die Britse anneksasie afweer, maar het wel in 1895 aan Rhodes 'n strook grond beskikbaar gestel vir die spoorlyn. Khama het dit beskou as 'n beskerming teen die Zuid-Afrikaansche Republiek. Die spoorweg is egter meer noord in die land aangelê nadat die trajek langs die Limpopo ongeskik bevind is.


Die Rio Tocantins ([tokɐ̃ˈtʃĩs] of [tukɐ̃ˈtʃĩs]) is 'n groot noord-vloeiende rivier in Suid-Amerika. Die rivier, met 'n lengte van 2 640 km, is die vierde langste rivier in Brasilië ná die Amasonerivier, die Río Paraná en die Rio São Francisco, en die tweede langste, wat net in dié land vloei. Die Rio Araguaia is die grootste sytak van die Rio Tocantins. Die naam van die rivier beteken "Rivier van die toekan se snawel" in die Tupi-taal. Die twee grootste bronriviere ontspring 100 km wes van Brasília, die hoofstad van Brasilië, in die deelstaat Goiás. Aansluitend vloei die rivier in noordelike rigting deur die volgende deelstate: Goiás, Tocantins, Maranhão en Pará. In sy noordelike middelloop vorm die Rio Tocantins die grens tussen die deelstate Tocantins en Maranhão. Naby São João do Araguaia mond die van links komende Rio Araguaia in die Rio Tocantins uit. Verder noord mond die Rio Tocantins net wes van Belém in die Atlantiese Oseaan uit. Omstreeks 100 km noord mond die Amasonerivier in die Atlantiese Oseaan uit. Beide riviere was vroeër met mekaar verbind.


Persoonlikheidsteurings is ’n groep geestesteurings wat gekenmerk word deur langdurige wanaangepaste patrone van optrede, bewussyn en ander innerlike ondervindings. Daar kan op verskeie maniere daaraan uiting gegee word en dit verskil gewoonlik aansienlik van wat in die persoon se kultuur aanvaarbaar is. Dié patrone ontwikkel vroeg, is onbuigsaam en word verbind met ’n taamlike angs of stremming. Die definisies kan verskil van bron tot bron. Persoonlikheid, soos in die sielkunde gedefinieer, is ’n stel langdurige eienskappe wat optrede en denke betref wat mense van mekaar onderskei. Persoonlikheidsteurings word dus bepaal deur ondervindings en optrede wat verskil van dié van die gemeenskap of van dit wat die gemeenskap verwag. Mense met sulke steurings kan probleme ondervind met emosies, interpersoonlike optrede of die beheer van drange, en dit kan lei tot ander probleme soos angs of depressie. Persoonlikheidsteurings word oor die algemeen gediagnoseer in 40–60% van psigiatriese pasiënte, en dit is dus die sielkundige diagnose wat die meeste gemaak word. Die algemene persoonlikheidsteuring kan in drie groepe verdeel word.


’n Chromatied is een kopie van ’n gedupliseerde chromosoom. Dit is gewoonlik by die sentromeer aan die ander kopie geheg. Voor replisering bestaan een chromosoom uit een DNS-molekule. Ná die S-fase van die interfase bestaan elke chromosoom uit twee DNS-dubbelspiraalmolekules (DNS-replisering vermeerder dus die hoeveelheid DNS, maar nie die getal chromosome nie). Die twee identiese kopieë – wat elk die helfte van die gerepliseerde chromosoom uitmaak – word chromatiede genoem. Hierdie chromatiede skei eindelik in die lengte om individuele chromosome te word tydens die latere fases van seldeling. Hulle is gewoonlik geneties identies, of homosigoties, maar kan effense verskille hê vanweë mutasies; dan is hulle heterosigoties. Chromatid – A Cell Biology Definition http://www.merriam-webster.com/dictionary/chromatid Hierdie artikel is vertaal uit die Engelse Wikipedia


Die eerste onderstaande tabel lys die belangrikste lande waar buitelandse toeriste wat Suid-Afrika besoek woonagtig is, soos aangegee in die publikasies van Statistiek Suid-Afrika (2011–2014). Die syfers is slegs van toepassing op één maand, naamlik Januarie. Die lande waarvan die besoekertal meer as tienduisend is word in vetdruk aangegee. Afrikalande buite die SAOG, asook ongespesifiseerde lande, word weggelaat. Die tweede tabel lys enkele lande wat nie in Statistiek Suid-Afrika se publikasies uitgelig word nie – soos Rusland, wat deel van die BRICS-lande uitmaak. Mazibuko, Duduzile. 2014. Statistiek Suid-Afrika: January 2014 T&M statistical release final.doc Statistiek Suid-Afrika: January 2012 T&M statistical release final.doc Zimba, Mashoto. 2014. southafrica.net : Tourist Arrivals Table A JAN2014


Die Leeu van Al-lat of Al-lāt was ’n antieke standbeeld voor die Tempel van Al-lat in die wêrelderfenisgebied Palmyra, Sirië. Dit is in die 1ste eeu n.C. van kalksteen gemaak, en was 3,5 m hoog en het 15 ton geweeg. Die standbeeld is in 1977 deur ’n groep Poolse argeoloë ontdek. Dit is in stukke aangetref omdat dit reeds in antieke tye gebruik is vir die tempel se fondament. Ná die ontdekking is die stukke weer aanmekaargesit voor die ingang na die Palmyra-museum. Die beeld het eindelik weer soos die oorspronklike gelyk: ’n reliëf wat uit die muur te voorskyn kom. Op 27 Junie 2015, tydens die Siriese Burgeroorlog, is die beeld deur die ekstremistiese militante groep Islamitiese Staat in Irak en die Levant (ISIL) verwoes nadat hulle Palmyra in 2015 oorgeneem het. Kevin Butcher (2003). Roman Syria and the Near East. Getty Publications. p. 309. ISBN 0892367156. "Isis militants destroy 2,000-year-old statue of lion at Palmyra". The Guardian (in Engels). Geargiveer vanaf die oorspronklike op 7 Januarie 2020. Besoek op 3 Julie 2015.


Die NG gemeente Oranjeville is ’n gemeente van die Nederduitse Gereformeerde Kerk in die noorde van die Vrystaat. Met sy stigting was dit die 60ste gemeente in die Vrystaatse Kerk, die 12de van 14 gemeentes wat in die dekade tussen 1911 en 1920 gestig is. Die gemeente Oranjeville is op 15 Februarie 1919 op die plaas Minnaar gestig. Die buitekerkgeboutjie hier is van die moedergemeente, Heilbron, gekry en sou as tydelike kerkgebou op Oranjeville dien. Die eerste leraar van die gemeente was ds. C.S. Bamberger (7 Maart 1890–3 Desember 1924). Hy is op 18 Februarie 1920 beroep en op 9 April daardie jaar bevestig. Intussen is met die bou van 'n pastorie begin. Alhoewel lang afstande van die naaste spoorwegstasie sake baie bemoeilik het, is dit kort daarna in besit geneem. Nou het dit geblyk dat sake vir die jong gemeente sou begin vlot. Ds. Bamberger het egter ernstig siek geword. Sy toestand het so versleg dat hy reeds op 10 November moes bedank. Hy is net 'n paar weke daarna oorlede en begrawe in die begraafplaas op die perseel van die Strooidakkerk in die Paarl.


Die NG gemeente Bloemfontein-Wes is die derde oudste gemeente van die Nederduitse Gereformeerde Kerk in die Vrystaatse hoofstad, maar met sy stigting in 1934 was dit die vierde Bloemfonteinse gemeente en die 73ste in die Vrystaatse Sinode. Bloemfontein-Oos, wat vier jaar ouer as Bloemfontein-Wes was, is ingelyf by Ooshoek. Die inwoners van die westelike gedeelte van Bloemfontein het hulle begin beywer vir die afstigting van 'n gemeente in hierdie deel van die stad, met die oog ook op die geestelike bearbeiding van die studente van die Universiteit en die Opleidingskollege vir onderwysers. Op 19 September 1933 is 'n vergadering van die inwoners van daardie deel belê en word 'n komitee vir afstigting benoem. Op die Sinode van 1934 dien 'n beskrywingspunt van die kerkraad van die moedergemeente, wat vra dat die Sinode die gesamentlike studenteleraar vir die Noordelike Provinsies sal afskaf en in plek daarvan 'n toelaag aan die voorgestelde nuwe gemeente (Bloemfontein-Wes) vir die bearbeiding van studente sal gee. Hierdie versoek het die gunstige oorweging van die Sinode geniet en ook is 'n toelaag vir die bearbeiding van die Nasionale Hospitaal toegeken.


Die Mazda Demio is 'n superminimotor wat deur Mazda vervaardig en wêreldwyd bemark word sedert 1996, tans in sy vierde geslag. Die Demio word ook prominent bemark as die Mazda2 en onder die vorige naamplate insluitende Mazda 121, Mazda en Ford Metro Festiva Miniwa. Die derde geslag Demio verower die 2008 Wêreldmotor van die Jaar-titel, terwyl die vierde geslag bekroon is met die 2014-2015 "Motor van die Jaar"-toekenning. Hierdie artikel is ’n saadjie. Voel vry om Wikipedia te help deur dit uit te brei.


Die DS 6 is 'n kompakte sportnutsvoertuig wat spesifiek vir die Chinese mark ontwikkel is. Dit word in China deur die gesamentlike Frans-Chinese onderneming Chang'an PSA vervaardig. Dit is die tweede model in die DS-reeks wat nie die Citroën logo dra nie, na die Citroën DS5 wat vroeër in 2014 vrygestel is. Die SNV word aangedryf deur 'n 4-silinder 1.6-liter (1598 cc) petrolenjin, wat 147 kW teen 5800 opm lewer en 275 N·m se wringkrag teen 1700-4500 opm. Dit word gereken om van 0–100 km/h in 8,4 sekondes te versnel.


Hierdie lys van Afrikaanse wetenskapsfiksie is chronologies sorteer en sluit slegs die oorspronklike werke in. Hierdie lys sluit ook, waar moontlik, radiodramas, kortverhale en TV-reekse in. Reeds in 1960 skryf Jan Rabie die artikel "Toekomsfiksie en die letterkunde". Rabie stel in hierdie artikel die wetenskapsfiksie-genre as wêreldletterkunde aan die leser bekend, hoewel hy ook drie Afrikaanse outeurs noem: hyself, Leon Rousseau en Tiaan Eybers. Rabie bespeur oor die algemeen 'n element van wêreldontvlugting, feëverhale, herleefde legendes en mitesen “kommenterende gewete van die mensdom” in “toekomsfiksie”, wat hy spesifiek in een sin as sinoniem vir “Afrikaanse wetenskapsfiksie” of “ruimterillers” of “science fiction” uitstip. Rabie eien die potensiaal van 'n genre wat die vermoë het om kultuurskeppend te wees, maar gaan een stappie verder: wetenskapsfiksie kan die grens oorbrug tussen humanisme en die wetenskap, kuns en wetenskap, “tussen 'n roos en 'n atoom” .


Die grens tussen Suid-Afrika en Lesotho is 1 106 kilometer (687 myl) lank en vorm 'n voltooide sirkel, omrede Lesotho ingesluit en omring word deur Suid-Afrika op al sy grense. Die grens volg die Caledonrivier, die waterskeiding van die Drakensberg, die Telerivier, die Oranjerivier, die Makhalengrivier, en 'n reeks hoë gebergtes terug tot by die Caledon. Hier is 'n lys van grensposte tussen Suid-Afrika en Lesotho. Central Intelligence Agency (2 April 2018). "South Africa" (in Engels). The World Factbook. Geargiveer vanaf die oorspronklike op 11 Mei 2020. Besoek op 14 April 2018. (af) Die Suid-Afrikaanse Gids – feite en wenke. 2009. Isabel Uys. ISBN 978-1-86919-324-9 (en) "South African Ports of Entry". Departement van Binnelandse Sake. Geargiveer vanaf die oorspronklike op 28 Augustus 2015. Besoek op 14 April 2018. Hierdie artikel is ’n saadjie. Voel vry om Wikipedia te help deur dit uit te brei.


Klein-Kariba is 'n vakansieoord net buite Warmbad (Bela-bela) in 'n kloof van die Waterberg-bergreeks. Die oord word deur die ATKV besit en bestuur. Dit beskik oor 177 eenhede, 'n restaurant, konferensiesale, vier verhitte swembaddens en ’n kapel vir troues. Klein-Kariba is die derde vakansieoord wat deur die ATKV aangekoop is. Die transaksie is in 1973 vir R1,6 miljoen beklink. Oor die jare is die oord van die oorspronklike hotel en 'n handjievol vakansiehuise tot die huidige infrastruktuur uitgebrei. Op 7 Maart 2014 is die oord deur vloedwater vernietig. Sowat R50 miljoen se skade is aangerig en twee bejaardes het in die oorstromings omgekom. Sewe motors het ook weggespoel. 'n Damwal hoër op in die rivier, by die Thaba Monate-wildreservaat, het gebreek en 'n domino-effek veroorsaak. Die water het met verwoestende impak deur verskeie plaasdamme op pad na die oord teen die Mahlakahlaka-koppies gestroom. As gevolg van 'n wolkbreuk het die oord dae later op 13 Maart 2014 'n tweede keer oorstroom. Die tweede vloed het die oorspronklike teerpad in 'n rivierbedding omskep.


Die Slag van Bunker Hill het op 17 Junie 1775 plaasgevind en was die tweede slag van die Amerikaanse Rewolusionêre Oorlog. Die Koloniale magte onder beheer van kolonel William Prescott en generaal Israel Putnam het slaags geraak met die Britse Leër onder bevel van majoor-generaal William Howe. Die Britte het daarin geslaag om Bunker Hill te verower, maar met groot verliese. Na die Slag van Lexington en Concord was die Britse troepe in Boston feitlik omring deur Koloniale magte. Teen 1775 was die Britse Mag ongeveer 6,000 man sterk. Generaal Thomas Gage het geglo dat beheer oor die hoogtes in die Charlestown skiereiland sy posisie sou versterk het. 'n Informant lig egter die koloniale mag in omtrent die Britse mag se planne en Prescott en Putnam ontplooi op 16 Junie 1775 1,500 troepe op Breed's Hill. Boston was nou binne trefafstand van die koloniale artillerie. Prescott se troepe versterk hulle posisie op die hoër grond terwyl die fregat HMS Lively hulle bestook het met van sy 38-kanonne. Prescott versterk sy linie tot by die kuslyn om seker te maak dat sy flanke beskerm word.


Dr. Hendrik Johannes van Eck (27 April 1902 – 19 Februarie, 1970) was 'n Suid-Afrikaanse ingenieur en nyweraar. Hy is naby Kimberley gebore en studeer aan die Universiteit van Stellenbosch, in Leipzig, Duitsland asook in Berlyn. By laasgenoemde spesialiseer hy in chemiese ingenieurswese. Hy sluit aan by Yskor as werkbestuurder. In 1940 word hy aangestel as een van die uitvoerende hoofde by die Nywerheid-Ontwikkelingskorporasie (NOK) toe dié gestig word. Hy het later vir dr. H.J. van der Bijl as voorsitter opgevolg. Onder sy leiding het die NOK groot sukses en voorspoed behaal. In 1965 is hy tot voorsitter van Yskor benoem. Ensiklopedie van Suidelike Afrika, Eric Rosenthal, 1967 Wallis, F. (2000). Nuusdagboek: feite en fratse oor 1000 jaar, Kaapstad: Human & Rousseau Rekord op ancestry.co.uk, besoek op 21 Desember 2014 Profiel op sahistory.org.za Geargiveer 30 Junie 2018 op Wayback Machine, besoek op 21 Desember 2014


RCH (tans: Racing Club Heemstede) is 'n Nederlandse amateursokkerspan in Heemstede. Die span speel in die Vierde klasse. Tussen 1956 en 1971 het RCH professionele sokker gespeel. Die klub het twee keer die nasionale kampioenskap en twee keer die KNVB-Beker gewen. In 1911 word die klub opgerig in Haarlem as HFC Achilles, maar dit verander spoedig na Racing Club Haarlem. Die span wen in 1918 die KNVB-Beker en word in 1923 die nasionale kampioen. As gevolg van sterk mededinging met ander sokkerspanne in Haarlem (HFC, Haarlem en EDO) verhuis die klub in 1932 na Heemstede (pas in 1965 verander die naam na Racing Club Heemstede). In 1953 wen RCH vir die tweede keer die nasionale titel, maar met die invoer van professionele sokker in Nederland in 1956, begin die klub in die Eerste divisie (2de nasionale afdeling). In 1971 (na die tweede relegasie na die Tweede divisie in 1970) staak RCH professionele sokker. In 1989 wen die span die nasionale amateurkampioenskap. Kampioen Nederland (2) 1922/23, 1952/53 KNVB-Beker (2) 1918, 1928 Amateurkampioen Nederland (1) 1989 Loek Biesbrouck Johan Neeskens Kick Smit


'n Kersnagmis is die Rooms Katolieke liturgie wat die aand van die 24ste Desember gevolg word om die geboorte van Christus te herdenk. In Protestante Kerke word eerder van 'n Kersnagdiens (of 'n Kerssangdiens as dit nie in die aand of nag is nie) gepraat. In Suid-Afrika is 'n middernagdiens op die 31ste Desember meer gebruiklik. Omdat Kersfees tradisioneel 'n familiefees is, word besonder klem gelê op besoekers en ander gaste. Sang maak 'n belangrike deel uit van die diens. Tradisionele Kersliedere soos "Stille Nag, Heilige Nag", "Ere aan God" , "Die Heiland is gebore" en (in Suid-Afrika) "Welkom, o stille nag van vrede" word dikwels gesing. Die tradisie van die kersnagmis is deur Pous Telesforus ingestel. The Tradition of Midnight Mass, [1] Geargiveer 21 Desember 2014 op Wayback Machine


Heuwelsig is 'n 75% Blanke voorstad van die stad Bloemfontein in Suid-Afrika. Subplek Heuwelsig tydens die 2011-sensus


Die NGR Klas I 2-6-2T tenklokomotief is in 1901 deur die Zululand Railway Company gekoop vir bouwerk op die Verulam-Tugelarivierspoorlyn en die nommer "1" gegee. Nadat die spoorlyn in 1903 voltooi is, is die lokomotief na die Natalse Regeringspoorweë oorgedra en die nommer 512 gegee en in 1905, saam met twee tenderlokomotiewe, ook van die Zululand Railway Company, as "Klas I" geklassifiseer. (en) Holland, D.F. (1971). Steam Locomotives of the South African Railways, Volume 1: 1859-1910 (1st uitg.). Newton Abbott, Devon: David & Charles. pp. 96–97. ISBN 978-0-7153-5382-0.


Die Boeddhistiese kloosterlewe is een van die oudste bestaande vorme van georganiseerde kloosterlewe in die geskiedenis van godsdiens. Kloosters is een van die mees basiese instellings van Boeddhisme. Monnike en nonne is verantwoordelik vir die bewaring en verspreiding van die Boeddha se leerstellings en om leiding te gee aan oningewyde Boeddhiste. Die orde van Boeddhistiese monnike en nonne is deur Gautama Boeddha gestig tydens sy lewe meer as 2 500 jaar gelede. Die Boeddhistiese kloosterleefstyl het ontstaan uit vroeëre sektes van swerwende askete, sommige van hulle onder wie die Boeddha geleer het. Die kloostergemeenskap (sangha) het nie werklik in afsondering gewoon nie; dit was van die oningewyde gemeenskap afhanklik vir basiese kos en klere, en in ruil het die lede van die sangha oningewyde volgelinge gelei op die pad na dharma. Individuele of klein groepe monnike – ’n onderwyser en sy leerling, of ’n paar bevriende monnike – het saamgereis, aan die buitewyke van plaaslike gemeenskappe gewoon en in die woude gemediteer. Monnike en nonne moes met so min as moontlik besittings klaarkom, en dié moes deur die oningewyde gemeenskap verskaf word.


Die Lancia Montecarlo (Tipe 137) is 'n sportmotor wat deur Pininfarina ontwerp is en van 1975 tot 1981 deur Lancia gebou is. Hierdie artikel is ’n saadjie. Voel vry om Wikipedia te help deur dit uit te brei.


Beta Lyrae (afgekort as β Lyr) is ’n veelvoudige ster in die sterrebeeld Lier (Lyra). Volgens parallaksmetings is dit sowat 960 ligjare van die Son af. Die stelsel bestaan uit drie komponente: ’n driedubbele sterstelsel (Beta Lyrae A) en twee enkelstermetgeselle (Beta Lyrae B en C). Hulle is ook die A-, B- en C-komponente van ’n groter stelsel, wat WDS J18501+3322 genoem word. Dié het bykomende komponente bekend as WDS J18501+3322D, E en F. Beta Lyrae A self bestaan uit ’n verduisterende dubbelster (Beta Lyrae Aa) en ’n enkelster (Ab). Die dubbelster se komponente word Beta Lyrae Aa1 (amptelik bekend as Sheliak, die stelsel se tradisionele naam) en Aa2 genoem. Die stelsel se Bayer-naam is "Beta Lyrae" en sy Flamsteed-naam "10 Lyrae". Die tradisionele naam, "Sheliak", kom van die Arabiese الشلياق šiliyāq of Al Shilyāk, een van die name van die sterrebeeld Lier in Islamitiese sterrekunde.


Die Zugspitze is die hoogste bergpiek van die Wetterstein-bergreeks in die oostelike Alpe en ook die hoogste punt van Duitsland met 2 962 meter bo seevlak. Die Zugspitz-massief is suidwes van Garmisch-Partenkirchen in die Duitse deelstaat Beiere en in die noorde van die Oostenrykse deelstaat Tirol geleë. Die grens tussen Duitsland en Oostenryk loop oor die westelike piek van die massief. Suid van die bergpiek strek die Zugspitzplatt, 'n plato met talle grotte. Teen die berghange van die Zugspitze word drie gletsers aangetref, waaronder die twee grootstes in Duitsland – die Noordelike Schneeferner (met 'n oppervlakte van 30,7 hektaar) en die Höllentalferner met 24,7 hektaar. Die Suidelike Schneeferner is die kleinste van die drie gletsers met 8,4 hektaar.


Roquia Sakhawat Hossain (Bengaals: রোকেয়া সাখাওয়াত হোসেন), beter bekend as Begum Rokeya (Bengaals: বেগম রোকেয়া; * 1880 in die dorp van Pairabondh; † 9 Desember 1932), was in die vroeë 20ste eeu 'n skrywer en maatskaplike werker in die onverdeelde Bengale. Sy is wel-bekend vir die rol wat sy in die stryd vir geslagsgelykheid gespeel het. Begum Rokeya was ook die stigter van ′n skool vir Moslem-meisies, wat tot vandat toe bestaan. Sy was ook 'n Moslem feminis. Haar belangrike werke is Sultana se droom en Padmarag. Die moderne feministiese skrywer Taslima Nasrin het verklaar dat Begum Rokeya ′n groot invloed op haar gehad het. Haar geboortenaam was Roquia Khatun, maar sy is beter bekend as Begum Roquia Sakhawat Hossain of slegs Begum Rokeya. Sultanar Shopno (Sultana se Droom) Oborodhbashini (Die vrou in ballingskap) Motichur Paddorag (Reuk van die lotus) (onvoltooi) Narir Adhikar (die regte van vroue), ′n opstel vir die Islamitiese Vrouevereniging Targett, Simon (24 Februarie 1995). "She who makes holy men fume".


Stefan Meiring Naudé (*31 Desember 1904, De Doorns–†27 April 1985 ) was ’n Suid-Afrikaanse wetenskaplike en voorsitter van die Suid-Afrikaanse Akademie vir Wetenskap en Kuns. Meiring Naudé is op Oujaarsdag 1904 in De Doorns in die Kaapkolonie gebore. Na sy hoërskoolloopbaan is hy na die Universiteit Stellenbosch waar hy op 21-jarige leeftyd ’n M.Sc.-graad met lof behaal het. Hy was die ontvanger van ’n Rhodes-studiebeurs om aan Oxford te gaan studeer, maar was nie beïndruk deur die fisika-departement daar nie en het die beurs van die hand gewys. Daarna is hy na Berlyn waar hy onder fisici soos Albert Einstein, Max Planck en Max von Laue gestudeer het. Hy behaal hier sy Ph.D. in 1928. Na sy studietermyn in Berlyn is Meiring Naudé na Chicago om saam met wetenskaplikes soos Robert Millikan en Arthur Compton te werk. Van 1931 tot 1933 was Meiring Naudé senior lektor aan die Universiteit van Kaapstad waar hy onder Basil Schonland gewerk het. In 1932 word hy wêreldwyd vir sy ontdekking van die N15-stikstofisotoop erken. In 1934 aanvaar hy ’n pos as hoogleraar in fisika aan sy alma mater en beklee dit tot 1945.


Leyte is die agtste grootste eiland van die Filippynse Eilande. Dit is suidwes van die eiland Samar en noordoos van die eiland Bohol. Die eiland is deur Ferdinand Magellaan ontdek in 1521. Dit is eers Abulog genoem. Tydens die Tweede Wêreldoorlog het die Slag van Leytegolf op 23 Oktober 1944 in die seegebied tussen die eilande Leyte en Samar plaasgevind. Collier's Encyclopedia, Crowell-Collier Educational Corporation, Volume 14, Bladsy 536. Hierdie artikel is ’n saadjie. Voel vry om Wikipedia te help deur dit uit te brei.


Die Waterlikkewaan (Varanus niloticus) is 'n likkewaan wat voorkom aan die suidkus- en ooskus gebiede, die Vrystaat, Gauteng, Noordwes, Limpopo en Mpumalanga in Suid-Afrika. Dit leef aan die oewers van varswaterriviere en damme. Hulle word 100 tot 200 cm lank en weeg 12 tot 20 kg. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 IUCN Rooilys en soek vir Varanus niloticus "Synonyms of Nile Monitor (Veranus nioloticus)". Encyclopedia of Life (in Engels). Geargiveer vanaf die oorspronklike op 17 Junie 2018. Besoek op 15 Desember 2013. Wikimedia Commons het meer media in die kategorie Waterlikkewaan. Wikispecies het meer inligting verwant aan Waterlikkewaan Hierdie artikel is ’n saadjie. Voel vry om Wikipedia te help deur dit uit te brei.


Die Franse Grand Prix is die oudste Formule Een motorwedren wat sedert 1906 tot en met 2008 by 17 verskillende renbane in Frankryk gehou is. Die ren is sedert 2018 weer ingesluit op die F1-kalender, toe dit op 24 Junie op die Paul Ricard-renbaan plaasgevind gehet.


Rie Yasumi (Japannees: やすみ りえ; Rieko Yasumi, 休 理英子; Kobe, 1 Maart 1972) is 'n Japannese senryū-digteres. Sy het aan die Universiteit van Otemae studeer. 2001: 平凡な兎, ISBN 978-4-89008-284-1 2001: やすみりえのとっておき川柳道場, ISBN 978-4-88854-415-3 2005: やすみりえのトキメキ川柳, ISBN 978-4-88854-423-8 2006: ハッピーエンドにさせてくれない神様ね, ISBN 978-4-86044-283-5 (ja) www.office-kitano Geargiveer 23 April 2008 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die Paul Ricard-renbaan is 'n 5.8 km lange motorsportrenbaan van Frankryk, geleë op 'n winderige plato by Le Castellet, naby Marseille in Frankryk. Die renbaan is in 1969 gebou en het die Franse Grand Prix veertien keer aangebied tussen 1971 en 1990. Die baie vinnige baan leen hom nie vir opwindende wiel-aan-wiel medinging nie en is daarom van die Grand Prixrooster verwyder. Sedertdien is die Formule 1-wedren op die baan van Magny-Cours, Nevers, uitgespook tot ook hierdie byeenkoms afgeskaf is in 2008. Hierna was daar geen Franse Grand Prix weer gehou nie, maar in 2018 keer die wedren weer terug na die Paul Ricard-renbaan. Die baan is die eiendom van die voormalige Formule 1-baas Bernie Ecclestone, wat die afgelope jaar flink daarin belê het, veral wat betref veiligheid en fasiliteite ter plaatse. Deesdae word dit onder andere gereeld deur Formule 1-spanne as toetsbaan gebruik.


Fairmont Hotels & Resorts is 'n Kanadese hotelketting wat luukse hotelle en ontspanningsoorde in 19 lande bedryf, waaronder Kanada, die Verenigde State, Azerbeidjan, Barbados, Bermuda, Duitsland, Egipte, die Filippyne, Indië, Indonesië, Kenia, Mexiko, Monaco, Oekraïne, Saoedi-Arabië, Singapoer, die Volksrepubliek China, Suid-Afrika, Switserland, die Verenigde Arabiese Emirate en die Verenigde Koninkryk. In Kanada staan Fairmont bekend vir sy befaamde historiese hotelle soos The Empress in Victoria, die Hotel Vancouver in Vancouver, The Palliser in Calgary, die Hotel Macdonald in Edmonton, die Château Laurier in Ottawa, The Royal York in Toronto, die Banff Springs Hotel in Alberta en die Château Frontenac in Quebecstad. Baie van dié hotelle is oorspronklik in die laat 19de en vroeë 20ste eeu deur die spoorwegmaatskappy Canadian Pacific Railway opgerig. Fairmont se portefeulje sluit daarnaas verskeie ander ikoniese hotelle in soos The Plaza in New York, die Savoy Hotel in Londen, die Peace Hotel in Sjanghai en die Makkah Clock Royal Tower Hotel in Mekka, Saoedi-Arabië.


Die NG gemeente Silverton was ’n gemeente van die Nederduitse Gereformeerde Kerk in Pretoria en in die Oostelike Sinode (die ou Oos-Transvaal), maar dis later ingelyf by Skuilkruis weens die veranderende demografie van Silverton waar ook die gemeente Silvertonpark ingelyf is, en wel by Meyerspark. Van drie Silvertonse gemeentes dra tans (2021) nog net Silvertonkruin (1975) die woongebied se naam. Kort voor inlywing het die gemeente 77 doop- en 429 belydende lidmate gehad. Die laaste leraar was ds. J.D. Enslin. Dié gemeente aan die destydse noordoostelike grense van Pretoria is op 27 Januarie 1945 gestig. Vroeër was dit 'n wyk van die gemeente Pretoria-Oos. Eintlik heet die dorpie Silverton (later ’n voorstad van Pretoria) na 'n silwermyn wat baie jare gelede in die omgewing ontgin is. Die vaders van hierdie omgewing was mnre. Pieter van Wyk en A.C. Vlok, wat byna 'n halwe eeu lank óf hierdie wyk óf later die gemeente in kerkrade verteenwoordig het.


Die Europese Grand Prix is die naam wat aan verskeie Formule Een-kampioenskapswedrenne gegee word wat by verskillende renbane in Europa plaasvind. Die Europese Grand Prix is gedurende die mid-1980's ingestel en gereeld gehou vanaf 1999 tot 2012. 'n Onlangse gasheer vir hierdie geleentheid was die Valencia Straatbaan in Valencia, Spanje, wat die ren van 2008 tot 2012 aangebied het. Die wedren is van die kalender verwyder in 2013, maar is hervat in 2016, hierdie keer aangebied op die nuwe Bakoe-straatrenbaan in Bakoe, die hoofstad van Azerbeidjan. Laasgenoemde wedren staan egter vanaf die 2017 Formule Een-seisoen bekend as die Azerbeidjanse Grand Prix, en nie meer as die Europese Grand Prix nie.


Die Nederlandse Grand Prix (ook bekend as die Hollandse of Dutch GP) is 'n motorwedren wat van 1948 tot 1985 vir 34 byeenkomste aangebied is. Die wedren het in 1952 deel geword van die Formule Een-wêreldkampioenskap. Die Nederlandse Grand Prix word by die 4,252 km lange Zandvoort-renbaan in Zandvoort, Nederland gehou. Die wedren sou op 3 Mei 2020 sy terugkeer tot die kalender gemaak het as die 2020 Nederlandse Grand Prix, maar het nie plaasgevind nie, weens die koronaviruspandemie van 2019-2020. Daar word nou beplan om 2021 se wedren op 5 September te hou.


Die Turkse Grand Prix is 'n Formule Een motorwedren wat die eerste keer op 21 Augustus 2005 op die Istanbul Park-renbaan gehou is, as deel van die 2005 Formule Een-seisoen. Dit was vir eers die laaste keer op 8 Mei 2011 op die kalender, voor dit weer in die Covid-19-era teruggekeer het. Die baan is ontwerp deur Hermann Tilke en word in 'n antikloksgewyse rigting gejaag.


Die nasionale vlag van Maledive is op 25 Julie 1965 amptelik in gebruik geneem. Die vlag vertoon ’n groen baan met ’n dik rooi fraiing reg rondom en ’n wit sekelmaan in die middel van die vlag. Die rooi fraiing stel die dapperheid van die volk se helde en hul gewilligheid om hul laaste druppel bloed ter verdediging van hul land te stort, voor. Die groen stel vrede en voorspoed voor. Die wit sekelmaan stel ’n staat van verenigde Islamitiese geloof voor. Die fraiing is die helfte so dik soos die hoogte van die groen reghoek. Die wit sekelmaan is reg in die middel van die groen reghoek. Die eerste vlag van die Maledive het bestaan uit ’n eenvoudige rooi baan. Later is ’n vertikale baan in swart en wit afwisselend aan die vlagpaalkant toegevoeg wat die Dhandimathi genoem is. Hierdie weergawe van die vlag is gebruik tot vroeg in die 20ste eeu toe Abdoel Madjeed Didi ’n sekelmaan tot die vlag toegevoeg het. Terselfdertyd is ’n afsonderlike staatsvlag gemaak waarvan die sekelmaan op ’n groen reghoek was. Hierdie veranderinge is iewers tussen 1926 en 1932 aangebring tydens Abdoel Madjeed se termyn as Eerste Minister.


Toni Stuart (gebore op 21 Januarie 1983) is 'n Suid-Afrikaanse skrywer en digter. Sy is bekend vir haar digkuns, skryfstukke en optredes. Sy poog om ander aan te moedig om hul eie stem te vind deur kreatiewe werkswinkels aan te bied wat hulle inspireer. Stuart het gedigte begin skryf op 15-jarige ouderdom. Sy het grootgeword in Athlone, 'n voorstad van Kaapstad. Selfs van 'n jong ouderdom af, het haar werk belangstelling getoon in die probleme rondom sosiale ongelykheid. Nadat sy hoërskool klaargemaak het, het sy Joernalistiek studeer by CPUT vanaf 2001 tot 2003. In 2002 was sy gekies as een van 'n klompie mense om deel te neem in die Afrika/Europese Verhoudingsuitruilprogram met Fonty's Hogescholen Joernalistiek in Tilburg, Nederland. Aanvanklik het Toni as 'n joernalis gewerk and as ontwikkelaar van die jeug in die nie-regeringsorganisasie sector. Sy volg tans haar passie vir digkuns voltyds. Toni Stuart word geïnspireer deur digters soos Janet E. Aalfs, Audre Lorde, Anis Mojgani, Jacob Sam-La Rose, Gabeba Baderoon, Antjie Krog, Lemn Sissay, Kelwyn Sole, Rustum Kozain, D'bi Young, Diana Ferrus, en Mary Oliver.


Gietwerk is 'n produksieproses waarby 'n vloeibare materiaal in 'n gietvorm getap word met die doel om te stol en permanent die vorm van die gietvorm aan te neem. Die resultaat van die gietwerk proses word die gietstuk genoem. Verskeie tipes materiale word gegiet en kan in twee hoof afdelings opgedeel word: Eerstens is die geval waarby 'n materiaal (gewoonlik metale) gesmelt word in 'n smeltoond en dan word dié warm vloeistof in 'n gietvorm in getap. Tweede is waar bv. 'n epoksie of beton in 'n vorm gelaat word om te verhard. Dit word ook koue gietwerk genoem. Sekere gietmetodes waarvan die gietstuk slegs 'n klein hoeveelheid kere gebruik kan word (self eenmalig in sekere gevalle), word na verwys as tydelik of afskryfbare metodes. Die metodes is gewoonlik goedkoper as permanente gietmetodes maar is slegs ekonomies haalbaar as die aantal eenhede wat vervaardig moet word relatief klein is. Een van die voordele van tydelike en afskryfbare gietmetodes bo permanente oplossing is dat komplekse voorwerpe gemaak kan word omdat die gietvorm gebreek kan word. Permanente gietmetodes bestaan uit 'n gietstuk wat oor en oor gebruik kan word.


Casola Valsenio is 'n dorp en munisipaliteit in die noorde van Italië, in die Provinsie Ravenna, omtrent 60 km suidoos van Bologna en 60 km suidwes van Ravenna. In 2011 tel die bevolking ongeveer 2 764 mense. Dit lê in die berge, en die belangrikste besienswaardighede is: Vena del Gesso Romagnola ("Romagna's Chalk Seam"), Apennineberge. Villa il Cardello Watch Tower Chiesa di Sopra Monte Battaglia Abdy van Valsenio Hierdie artikel is ’n saadjie. Voel vry om Wikipedia te help deur dit uit te brei.


Die plek Brandboom, ook op kaarte aangedui as Boegoeberg, is 'n nedersetting in die !Kheis Plaaslike Munisipaliteit van die Noord-Kaapprovinsie in Suid-Afrika. Die kleurlingnedersetting lê aan die oewer van die Oranjerivier net suidwes van die N8 nasionale pad. Lys van dorpe in Suid-Afrika "Hoofplek Brandboom". Sensus 2011. Hierdie Noord-Kaap-verwante artikel is slegs 'n saadjie. U kan ons wikipedia help deur dit uit te brei.


Die Mikroskoop is 'n instrument met vergrotingslense wat kleiner voorwerpe sodanig vergroot dat dié wat nie met die oog gesien kan word nie, mikroskopies besigtig kan word. 'n Mikroskoop is 'n optiese instrument met behulp waarvan aansienlik vergrote beelde van klein voorwerpe verkry kan word, wat die ondersoek van sulke voorwerpe moontlik maak of vergemaklik (Grieks: mikras = "klein" en skopein = "ondersoek"). Daar is verskeie tipe mikroskope: Ligmikroskoop Oordragelektronmikroskoop Skandeerelektronmikroskoop Wie die mikroskoop uigevind het, en wanneer die uitvinding plaasgevind het, is ongelukkig onbekend. Dit is wel bekend dat dit die werk van 'n Nederlander was. Miskien was dit Zacharias Janszoon of sy seun Hans, twee brilmakers in die Nederlandse stad Middelburg. Of dalk was dit Hans Lippershey, 'n ander beroemde Nederlandse lens- en brilmaker. Nog bespiegelinge is dat dit moontlik dieselfde persooon was wat ook die eerste teleskoop gebou het. Of dat die uitvinding van die teleskoop tot die uitvinding van die mikroskoop gelei het. Die berigte oor die eerste teleskope en mikroskope is ongelukkig so onvolledig dat die ware verhaal oor die ontstaan van die twee instrumente onbekend is.


Die Toyota Prius is 'n volle hibriede elektriese middel-grootte luikrug, voorheen 'n kompakte sedan ontwikkel en vervaardig deur Toyota. Die Kaliforniese Air Resources Board reken die Prius as een van die skoonste voertuie in die Verenigde State van Amerika gebaseer op rookmisvormende uitset. Die Prius is eerste verkoop in Japan in 1997, en was beskikbaar by al vier Toyota Japan handelaars, wat dit die eerste massa-geproduseerde hibriedvoertuig maak. Dit is daarna wêreldwyd vrygestel in 2000. Die Prius word in byna 80 lande en streke verkoop, met sy grootste mark dié van Japan en die Verenigde State van Amerika. Wêreldwye gesamentlike Prius verkope bereik die 1 miljoenmerk in Mei 2008, 2 000 000 in September 2010, en die 3 miljoen kerf in Junie 2013. In Japan bereik dit die 1 miljoen-merk in Augustus 2011. "2008 Toyota Prius". Hybridcar.com. 2007-10-21. Besoek op 2011-11-30. Toyota Motor Corporation (22 Mei 2012). "Worldwide sales of Toyota Motor hybrids top 4M units; Prius family accounts for almost 72%" (in Engels). Green Car Congress. Geargiveer vanaf die oorspronklike op 31 Mei 2020. Besoek op 22 Mei 2012.


Die Toyota Isis is 'n groot sewesitplek-MPV wat deur Kanto Auto Works onder kontrak vir die Japannese vervaardiger Toyota gebou word. Dit word in Japan en Singapoer verkoop sedert sy bekendstelling in September 2004. Dit beskik oor twee skuifdeure en is met voorwieldryf or vierwieldryf en inlynviersilinder 1,8 en 2,0-liter petrolenjins beskikbaar. In Japan ding dit mee met die Honda Stream en die Nissan Lafesta. "Kanto Auto Works, Ltd". Kanto-aw.co.jp. Besoek op 2010-07-16. "Affiliates (Toyota wholly owned subsidiaries)-Toyota Motor East Japan, Inc" (in Engels). Toyota. 2012. Geargiveer vanaf die oorspronklike op 28 Oktober 2019. Besoek op 15 Julie 2014. Hierdie artikel is ’n saadjie. Voel vry om Wikipedia te help deur dit uit te brei.


Die Perodua Alza is 'n motor wat vanaf 2009 deur Perodua vervaardig word. Dit is gebaseer op die Daihatsu Boon Luminas en Toyota Passo Sette, maar gebruik 'n 1.5-liter Toyota Avanza en Daihatsu Terios enjin. Die naam is gebaseer op die Spaanse woord alzar. Hierdie artikel is ’n saadjie. Voel vry om Wikipedia te help deur dit uit te brei.


Die Lancia Stratos 0 is 'n konsepmotor ontwerp deur Marcello Gandini, hoofontwerper van Bertone, en bekendgestel in 1970 by die Turynse Motorskou, ongeveer 12 maande voor die Lancia Stratos HF prototipe. Hierdie artikel is ’n saadjie. Voel vry om Wikipedia te help deur dit uit te brei.


Die Fenomenon Stratos is 'n konsepmotor ontwerp deur Christian Hrabalec van die firma "Fenomenon", en bekend gestel in 2005 by die Frankfurt motorskou. Die konsep is gebaseer op 'n 419pk (312 kW) V8 enjin. Hierdie artikel is ’n saadjie. Voel vry om Wikipedia te help deur dit uit te brei.


Die Seleukidiese Ryk was ’n Hellenistiese staat wat van 312 tot 64 v.C. regeer is deur ’n dinastie wat gestig is deur Seleukos I Nikator ná die verdeling van die ryk wat Alexander die Grote tot stand gebring het. Seleukos het Babilonië gekry. Seleukos het sy heerskappy van Babilonië af uitgebrei om ’n groot deel van Alexander se Nabye-Oosterse gebiede in te sluit. Op die hoogtepunt van die ryk het dit Sentraal-Anatolië, Persië, die Levant en Mesopotamië ingesluit, asook wat nou bekend is as Koeweit, Afganistan, Pakistan, Turkmenistan en noordwestelike dele van Indië. Die Seleukidiese Ryk was ’n belangrikse sentrum van Hellenistiese kultuur wat die Antieke Griekse gebruik behou het waar ’n politieke elite oorheers het, meestal in die stedelike gebiede. Die Griekse bevolking in die stede wat voorheen die dominante elite gevorm het, is uit Griekeland verdryf. Die Seleukidiese uitbreiding in Anatolië en Griekeland is skielik beëindig ná groot neerslae teen die Romeinse leër. Hul pogings om hul ou vyand Ptolemeïese Egipte te verslaan, is ook deur die Romeine in die wiele gery.


Die Shanidar-grot (Koerdies: Şaneder of Zewî Çemî Şaneder; Arabies: كَهَف شانِدَر) is ’n argeologiese terrein op Berg Bradost in Irakse Koerdistan. Die oorblyfsels van 10 Neanderdallers van tussen 35 000 en 65 000 jaar gelede is in die grot ontdek. Daar is ook twee latere "proto-Neolitiese" begraafplase, waarvan een van sowat 10 600 jaar gelede dateer en 35 individue bevat. Die bekendste van dié Neanderdallers is Shanidar 1, wat verskeie beserings in sy lewe oorleef het, moontlik danksy versorging deur ander lede van sy groep, en Shanidar 4, wie se lyk langs ’n blom lê, wat óf ’n teken van begrafnisrituele óf dierekontaminasie kan wees. Die terrein lê in die Zagrosgebergte in die Arbil-goewerment en naby die Groot-Zabriviervallei. Die 10 Neanderdallers op die terrein is gevind in ’n Moustérien-laag wat ook honderde stukke steengereedskap bevat, onder meer pylpunte, skrapers, afgekapte stukke klip en dierebene. Die eerste nege (Shanidar 1-9) is tussen 1957 en 1961 deur Ralph Solecki en ’n span van die Columbia-universiteit ontdek. Die skelet van Shanidar 3 word in die Smithsonian Institution gehou.


Esarhaddon (Akkadies: Aššur-ahu-iddin, "Assur het ’n broer gegee") was ’n koning van Assirië wat van 681 tot 669 v.C. regeer het. Hy was die jongste seun van Sanherib en die Wes-Semitiese koningin Naqi'a, Sanherib se tweede vrou. Omdat Esarhaddon die jongste seun was en deur sy pa as sy opvolger aangewys is, het sy ouer broers teen hom in opstand gekom en hy is uit Assirië verdryf. Sanherib is in 681 v.C. vermoor, waarskynlik deur sy oudste seun of seuns. Esarhaddon het toe na Nineve teruggekeer en sy broers in ’n burgeroorlog verslaan. Hy is in die lente van 681 v.C. amptelik tot koning verklaar. In dieselfde jaar het hy Babilon begin herbou, insluitende die bekende Esagila en die Ekur by Nippur (strukture wat soms met die Toring van Babel verbind word). Hy het ook die Assiriese heiligdom Esharra in Assur laat herbou. Esarhaddon se eerste militêre veldtogte was gemik teen die nomadiese stamme van Suid-Mesopotamië wat die Assiriese boere aangeval het.


Goedgevonden B is 'n 99.7% swart nedersetting, suid van Mahikeng in die Ngaka Modiri Molema-distriksmunisipaliteit van die Noordwes-provinsie van Suid-Afrika. Lys van dorpe in Suid-Afrika "Hoofplek Goedgevonden B". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Old Street-stasie Noordwestelike ingang London Underground National Rail TfL-webtuiste Old Street-stasie Old Street is 'n trein- en moltreinstasie by die sameloop van Old Street en City Road net noord van die City of London wat deur treine van National Rail en moltreine van London Underground se Northern line bedien word. Die stasie is in Londen se Travelcard-sone 1 naby die grens tussen die administratiewe distrikte Islington en Hackney geleë. Die stasie maak deel uit van die Bank-tak van London Underground se Northern line-moltreinroete tussen die stasies Moorgate en Angel.


Amandelbult is 'n dorpie in die Limpopoprovinsie, Suid-Afrika. Die dorpie lê 33 km suid van Thabazimbi, by die Amandelbult chroommyn en naby aan die Dishabamyn. Lys van dorpe in Suid-Afrika "Hoofplek Amandelbult". Sensus 2011.


Louis Braille (4 Januarie 1809 – 6 Januarie 1852) was ’n Franse opvoeder en die uitvinder van ’n lees-en-skryfstelsel vir gesiggestremdes. Sy stelsel het wêreldwyd bekend geword as braille. Braille het in albei oë blind geword ná ’n ongeluk in sy kinderdae. Hy het uitgeblink in sy opvoeding en ’n beurs gekry van die Franse Instituut vir die Blinde Jeug. Terwyl hy nog ’n student daar was, het hy ’n kodestelsel ontwikkel wat blinde mense in staat gestel het om vinnig en doeltreffend te lees en skryf. Hy het sy stelsel in 1824 vir die eerste keer voorgelê. As volwassene was Braille ’n professor aan die instituut en ook ’n musikant, maar hy het die grootste deel van sy latere lewe daaraan gewy om sy stelsel uit te brei en te verbeter. Dit is min gebruik tot ’n paar jaar ná sy dood, maar later is braille herken as ’n rewolusionêre uitvindsel, en dit is by tale oor die wêreld heen aangepas. Braille was vasbeslote om ’n stelsel uit te vind wat die kommunikasiegaping tussen die siendes en blindes kon oorbrug.


Die De Beers-diamant van 428.5 karaat is in 1888 in die Kimberley-myn gevind. Nadat dit geslyp was is dit 234.65 karaat. Die ongeslypte diamant se afmetings was 47.6 x 38.1 x 38.2 mm. Die diamant se waarde is onbekend. http://www.netwerk24.com/nuus/2015-01-26-interaktiewe-storie-toets-jou-kennis-oor-die-grootste-geslypte-diamante


Die Kia Sportage is 'n kompakte oorkruis sportnutsvoertuig wat sedert 1993 deur die Suid-Koreaanse vervaardiger Kia vervaardig word. Die eerste geslag Kia Sportage is ontwikkel met 'n Mazda Bongo ingenieurswese basisplatform. Dit deel baie meganiese komponente soos die enjin, ratkas (vroeë weergawes), en ewenaars met Mazdavoertuie. Dit was tydens Kia se alliansie met Ford en Mazda, waartydens die betrokke Ford/Mazda tegnologie oorgedra is aan Kia; en Kia in ruil daarvoor goedkoop produksiefasiliteite vir Ford geskep het. Van 1995 tot 1998 is die Sportage deur Karmann gebou in Duitsland. Dus het, Europese kopers Duits-geboude weergawes ontvang in daardie jare, terwyl die res van die wêreld Koreaans-geboude weergawes ontvang het. "Группа компаний Автотор :: Автомобили KIA" (in Russies). Avtotor.ru. Geargiveer vanaf die oorspronklike op 30 November 2016. Besoek op 20 Julie 2010. "CJSC "ZAZ" started to produce КІА cars" (in Engels). AvtoZAZ. 2 Junie 2009. Geargiveer vanaf die oorspronklike op 7 Junie 2019. Besoek op 11 Oktober 2011.


Pininfarina S.p.A. (kort vir Carozzeria Pininfarina) is 'n onafhanklike ontwerper en vervaardiger van motorvoertuie in Cambiano, Italië. Die maatskappy is in 1930 deur Battista "Pinin" Farina gestig. Pininfarina word deur 'n groot aantal motorvervaardigers gekontrakteur om voertuie te ontwerp, onder andere Ferrari, Alfa Romeo, Peugeot, Fiat, GM, Lancia en Maserati. Alfa Romeo 6C Alfa Romeo 1750 Alfa Romeo 1900 Alfa Romeo 33 Alfa Romeo Brera Alfa Romeo Giulia Alfa Romeo Giulietta Alfa Romeo GTV Alfa Romeo Spider Bentley Azure Cadillac Allanté Cadillac Eldorado Brougham Cisitalia Fiat 1100 Ferrari 212 Inter Ferrari 250 GT Ferrari 330 Ferrari 365 GTC/4 Ferrari 375 MM Spider Ferrari 400 Ferrari 456 GT Ferrari Testarossa Fiat 124 Sport Spider Fiat 130 Fiat Campagnola Fiat Coupé Fiat Dino Ford Focus Ford Ka Lancia 037 Lancia 2000 Lancia Appia Lancia Aurelia Lancia Beta Lancia D20 Lancia D24 Lancia D25 Lancia Flaminia Lancia Flavia Lancia Gamma Lancia Kappa Lancia Montecarlo Maserati A6 Mitsubishi Colt CZC Mitsubishi Pajero Pinin Nash-Healey Peugeot 205 Peugeot 306 Peugeot 404 Peugeot 406 Peugeot 504 Talbot Samba Volvo C70 Pininfarina se amptelike korporatiewe webwerf Hierdie artikel is ’n saadjie.


'n Samestellende afleiding is 'n woord met meer as een basisvorm plus 'n morfeem of morfeme. Byvoorbeeld, die woord "vliegtuigwiele" bestaan uit 3 basisvorme en een morfeem (vlieg + tuig + wiel + e). 'n Basisvorm of stam word gedefinieer as die kleinste betekenisvolle eenheid van 'n woord. Die lettergrepe van "tafeltjie" is: ta-fel-tjie, maar nie een van hierdie dele is betekenisdraend nie, maar wanneer dit in woorddele in gedeel word naamlik tafel+tjie is dit duidelik dat "tafel" die basisvorm is omrede dit 'n bekende voorwerp is, wat betekenis dra. Die "tjie" dui die verkleiningsvorm aan. Dis belangrik om te onthou dat die basisvorm van 'n woord eerstens betekenisdraend moet wees en tweedens moet dit verband hou met die betekenis van die saamgestelde of afgeleide woord, byvoorbeeld: in "bok-makierie" is die basisvorm bloot bokmakierie, want "bok", "ma" en "kierie" hou geen verband met die woord se betekenis nie. Dit is dus net 'n skynbare samestelling.


Flaubert's Parrot is 'n roman deur Julian Barnes wat die eerste keer in 1984 gepubliseer is. Dit is gekortlys vir 1984 se Booker-prys en het in 1985 die Geoffrey Faber Memorial-prys gewen. Die roman handel oor 'n amateur Flaubert-navorser, Geoffrey Braithwaite, wat nadink oor Gustave Flaubert se lewe en sy eie lewe terwyl hy opsoek is na 'n gestopte papagaai wat 'n beduidende impak op Flaubert gehad het. Die roman is bekend vir sy ongewone vorm wat, onder andere, drie tydskelette of kronologieë insluit wat die belangrikste biografiese inligting uit Flaubert se lewe vir die leser aanbied. Hierdie artikel is ’n saadjie. Voel vry om Wikipedia te help deur dit uit te brei.


Cat's Eye is 'n roman van die Kanadese skrywer Margaret Atwood wat die eerste keer in 1988 gepubliseer is. Dit speel af in Kanada in die tydperk tussen die Tweede Wêreldoorlog en die laat 1980's. Atwood ondersoek die breër kultuur in hierdie roman, insluitende idees rondom feminisme, maar sy fokus veral ook op sekere bewegings in die visuele kunste. Hierdie artikel is ’n saadjie. Voel vry om Wikipedia te help deur dit uit te brei.


Finale Emilia is 'n dorp en comune in die streek Emilia-Romagna, in die noorde van Italië. In 2012 het dit 'n bevolking van 15 735 gehad, en 'n oppervlak van 105 km2. Wikimedia Commons het meer media in die kategorie Finale Emilia. Hierdie artikel is ’n saadjie. Voel vry om Wikipedia te help deur dit uit te brei.


Spilamberto is 'n dorp en comune in die streek Emilia-Romagna, in die noorde van Italië. In Mei 2009 het dit 'n bevolking van 12 051 gehad, en 'n oppervlak van 29.5 km2. Die dorp is bekend as 'n sentrum vir die produksie van balsamiese asyn. Wikimedia Commons het meer media in die kategorie Spilamberto. Hierdie artikel is ’n saadjie. Voel vry om Wikipedia te help deur dit uit te brei.


Hierdie blad dien as 'n onkanonieke lys van vertalings in Afrikaans. Selde word 'n duidelike antwoord verskaf waarom Afrikaanssprekendes so min vreemdetaalvertalings jaarliks uitgee. Enkele aspekte wat wel tot hierdie "bevrore" tendens kan bydra is: Heel gereeld is die boek van 'n vreemde taal reeds in Engels vryelik op die mark beskikbaar. Dit word ook as onsinnig beskou om uit Engels te vertaal indien die persoon wel by magte is om Engels te kan lees, veral by ontspanningsliteratuur. 'n Uitsondering is akademiese handboeke en ander leermateriaal. Jaco [Jacobs] verduidelik die keuse van [jongmens]-boeke om te vertaal as volg: "Die meeste Afrikaanse jong volwassenes is gemaklik daarmee en gewoond daaraan om ook in Engels te lees, daarom maak dit nie veel sin om topverkopertitels soos The Hunger Games of The Fault in Our Stars te vertaal nie – teen die tyd dat ons dit op die rakke kan hê, het lesers waarskynlik reeds die boeke in Engels gekoop en gelees. Ons het eenvoudig (nog) nie 'n vertaalkultuur soos byvoorbeeld in Nederland nie" —Torr, Donnay. 2015. Die lees van lugkastele.


Die Spaanse Grand Prix (Spaans: Gran Premio de España, Katalaans: Gran premi d'Espanya) is 'n Formule Een motorwedren wat huidig by die Circuit de Barcelona-Catalunya in Barcelona gehou word. Die wedren is een van die oudste in die wêreld waarom nog meegeding word en het sy eeufees in 2013 gevier. Die wedren het 'n nederige begin gehad as 'n produksiemotorwedren, wat deur die Eerste Wêreldoorlog onderbreek is. Dit is bevorder tot die Europese kampioenskap in 1935 voor die Spaanse Burgeroorlog 'n einde aan wedrenne gemaak het. Die wedren is suksesvol hervat in 1967 as 'n gereelde deel van die Formule Een Wêreldkampioenskapsreeks. Michael Schumacher en Lewis Hamilton hou saam die Spaanse Grand Prix-rekord met ses oorwinnings elk. Koördinate: 41°34′10″N 2°15′27″O / 41.56944°N 2.25750°O / 41.56944; 2.25750


Die Peers-grot is 'n grot naby Vishoek waar 'n kopbeen van 'n prehistoriese mens gevind is wat dalk tot 20 000 jaar oud kan wees. Net noord van Sun Valley en noordwes van Clovelly is 'n reeks sanderige koppies bekend as Skildergat. Daarin is verskeie vlak grotte, onder andere Tonnelgrot en die Peers-grot. Victor Stanley Peers (1874-1940) en sy seun Bertie (1903-1939) het baie in antropologie en argeologie belanggestel en het in die jare 1927 tot 1929 in hul vrye tyd hier opgrawings gedoen en op klipwerktuie, rotstekeninge en volledige skelette afgekom. Die kopbeen van die Vishoekmens was aansienlik groter as dié van die latere Khoisan. Die kopbeen is wêreldwyd uitgestal en deur argeoloë bestudeer en kan nou in die Suid-Afrikaanse Museum in die Kompanjiestuin besigtig word. In 1941 is die grot tot monument verklaar. Burman, Jose: Cape drives and places of interest. Kaapstad: Human & Rousseau, 1975. ISBN 0-7981-0534-8 Green, Lawrence G.: Tavern of the seas. Kaapstad: Howard B. Timmins, 1947. Standard Encyclopaedia of Southern Africa, deel 9. Kaapstad: Nasou, 1973. ISBN 0-625-00325-X


Moddergat is 'n nedersetting in die Albert Luthuli Plaaslike Munisipaliteit in Gert Sibande-distriksmunisipaliteit van Mpumalangaprovinsie, Suid-Afrika. Lys van dorpe in Suid-Afrika Subplek Moddergat Sensus 2001 Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Manaar is 'n dorpie in die Albert Luthuli Plaaslike Munisipaliteit in Gert Sibande-distriksmunisipaliteit van Mpumalangaprovinsie, Suid-Afrika. Lys van dorpe in Suid-Afrika "Hoofplek Manaar". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Genl. Johannes Gerhardus Celliers (Fraserburg, 21 Julie 1861 – 9 Januarie 1931) was 'n generaal aan Boerekant in die Tweede Vryheidsoorlog. Hoewel hy op Fraserburg in die Karoo gebore is, het hy reeds as jongeling in Transvaal gaan woon waar hy in 1880/'81 saam met die Marico-burgers aan die Eerste Vryheidsoorlog deelgeneem het. Met die uitbreek van die Tweede Vryheidsoorlog was hy aan die Krugersdorpse polisie verbonde en het hy aktief aan die oorlog deelgeneem. Die wyse waarop hierdie Boeregeneraal die Britse kanonniers buite aksie gestel het, het hom wyd bekendgemaak. Hy het ook bekendgestaan as die vader van die aanvalsmetode om in volle jaaggalop te skiet. Hy was ook betrokke toe die Verdrag van Vereeniging geteken is. (af) Swart, dr. M.J. (voorsitter redaksiekomitee). 1980. Afrikaanse kultuuralmanak. Aucklandpark: Federasie van Afrikaanse Kultuurvereniginge.


Die Laerskool Middelburg is 'n openbare skool vir Afrikaanssprekende primêre leerders wat in Middelburg, Mpumalanga geleë is. Die skool het 'n lang en kleurvolle geskiedenis van oor die 110 jaar. Laerskool Middelburg is oorspronklik op 28 September 1904 as die Middelburg Free School geopen deur die destydse Direkteur van Onderwys in Transvaal, mnr. Fabian Ware. Die skoolgebou is opgerig teen die reuse bedrag van £  4666. Tydens die opening van die skool was mnr. McKenzie die hoof, en in 1908 staan die leerlingtal op 385. In 2015 is die skoolhoof mnr. Gerrie van der Merwe. In 1924 verander die skool se naam na die Middelburg Afrikaanse Skool met 'n koedoekop as trotse skoolwapen. In hierdie wapen is Afrikaner-patriotisme en liefde vir die natuur saamgesnoer. Die huidige naam van die skool is in 1978 aangeneem. Leerders verwys na hulself as "Koedoekoppe" en hulle leuse is "Wees Wakker". Die skepper van die skoollied in 1976 was ene mev. Grobler en in 2014 is die woorde deur Surette Prinsloo verwerk. Wynand Claassen, oud-Springbokrugbykaptein.


Vir ander Alfa Romeo-modelle met dieselfde naam, sien Alfa Romeo Giulietta. Die Alfa Romeo Giulietta (Tipe 750 en 101) was 'n gesinsmotor wat van 1954 tot 1965 deur die Italiaanse motorvervaardiger Alfa Romeo vervaardig is. Dit was Alfa Romeo se eerste suksesvolle toetrede tot die 1.3 liter-klas. Van 1954 tot 1965 is 'n totaal van 177 690 Giuliettas gebou, die groter meerderheid in Berlina-sedan, Sprint-koepee of Spider-roadster bakontwerpe, maar ook as Sprint Special en Sprint Zagato-koepees en Promiscua-stasiewa. "The Alfa Romeo Giulietta Sprint". bertone.it. Geargiveer vanaf die oorspronklike op 2010-01-27. Besoek op 2008-09-27. "Alfa Romeo Giulietta Spider". pininfarina.com. Geargiveer vanaf die oorspronklike op 2011-05-21. Besoek op 2008-09-27. "A little About the Alfa Romeo Giulietta Sedan". berlinaregister.com (in Engels). Geargiveer vanaf die oorspronklike op 24 April 2017. Besoek op 4 April 2020. Koopmann, Chris. "Ercole Spada". zagato-cars.com (in Engels). Geargiveer vanaf die oorspronklike op 31 Julie 2019. Besoek op 8 November 2014.


John Gavin Malkovich (gebore op 9 Desember 1953) is ’n Amerikaanse akteur en rolprentregisseur wat in meer as 70 rolprente gespeel het. Hy het Oscar-benoemings gekry vir Places in the Heart en In the Line of Fire. Malkovich het op skool in verskeie toneelstukke verskyn en was lid van ’n folk-gospelgroep. Hy het daarna toneelspel studeer. In 1976 was hy ’n medestigterslid van die Steppenwolf-teatergeselskap in Chicago. Hy het in 1980 na New York verhuis om in die Steppenwolf-produksie True West te verskyn; hy het daarvoor ’n Obie-prys gewen. Vroeg in 1982 het hy in A Streetcar Named Desire van Chicago se Wisdom Bridge Theatre gespeel. Hy het in 1984 ’n Steppenwolf-medeproduksie, Balm in Gilead, geregisseer en daarvoor ’n tweede Obie-prys asook ’n Drama Desk-prys gewen. Sy debuut op Broadway was daardie jaar in Death of a Salesman saam met Dustin Hoffman. Malkovich het ’n Emmy gewen nadat die toneelstuk in 1985 vir televisie aangepas is. Hy het sy rolprentdebuut in 1984 gemaak as Sally Field se blinde loseerder in Places in the Heart en daarvoor sy eerste Oscar-benoeming vir beste manlike byspeler gekry.


Doornlaagte is 'n gehug geleë in Ngaka Modiri Molema-distriksmunisipaliteit in die Noordwesprovinsie van Suid-Afrika. Lys van dorpe in Suid-Afrika "Hoofplek Doornlaagte". Sensus 2011.


Boitumelong is 'n township 5 km wes van Bloemhof, in die suidweste van Noordwesprovinsie van Suid-Afrika. "Hoofplek Boitumelong". Sensus 2011. Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Bonang Matheba (* 25 Junie 1987, Mahikeng) is 'n Suid-Afrikaanse TV-aanbieder, radiopersoonlikheid en sakevrou. Sy is veral bekend vir haar aanbieding van die gewilde SABC 1-musiekprogram "Live Amp" (voorheen bekend as "Live"). Sy is tans 'n aanbieder op SABC 3 se TV-tydskrifprogram Top Billing. Sy is ook 'n omroeper van die radioprogram "The Front Row" op die SABC-radiostasie Metro FM. "Jucy Africa – Bonang's 25th Birthday Party". Jucy Africa (in Engels). Geargiveer vanaf die oorspronklike op 29 November 2017. Dimakatso Motau. "Bonang new face on Top Billing". Sowetan LIVE (in Engels). Geargiveer vanaf die oorspronklike op 12 Augustus 2017. Sowetan LIVE. "Metro FM line up: Bonang replaces Siphokazi January". Sowetan LIVE (in Engels). Geargiveer vanaf die oorspronklike op 12 Augustus 2017. Hierdie artikel is ’n saadjie. Voel vry om Wikipedia te help deur dit uit te brei.


Gérard Xavier Marcel Depardieu (IFA: ʒeʁaʁ dəpaʁdjø; 27 Desember 1948) is ’n Franse akteur, rolprentmaker en sakeman. Hy is een van die besigste akteurs in die bedryf en was sedert 1967 in sowat 170 rolprente. Depardieu het op 16 jaar na Parys verhuis en in die nuwe komedieteater Café de la Gare begin toneelspeel. Hy het ook dans onder Jean-Laurent Cochet studeer. Sy deurbraakrol was in 1974 in die Franse komedie Les Valseuses (Going Places). Ander vroeë rolle sluit in die epiese 1900 saam met Robert de Niro (1976); The Last Metro (1980), waarvoor hy die Franse César-prys gewen het; Police (1985), waarvoor hy die prys vir beste akteur op die Venesiese Rolprentfees gekry het; Jean de Florette (1986) en Cyrano de Bergerac. Vir laasgenoemde het hy die prys vir beste akteur op die Cannes-rolprentfees en sy tweede César gewen, asook ’n Oscar-benoeming vir beste akteur gekry. Hy was ook te sien in Green Card (1990), waarvoor hy ’n Golden Globe gewen het, en daarna in verskeie groot Hollywood-flieks, soos 1492: Conquest of Paradise (1992), Hamlet (1996) en Life of Pi (2012).


Die Saagtand-barrakuda (Sphyraena putnamae) is 'n vis wat wydverspreid in die Indiese- en Stille Oseaan gebied, die Rooisee en aan die ooskus van Afrika tot by die noorde van KwaZulu-Natal voorkom. In Engels staan die vis bekend as die Sawtooth barracuda. Die vis het 'n lang, slanke lyf wat amper silindries is, en word tot 90 cm lank. Die snoet is lank en gepunt. Dit is blou-silwer van kleur op die rugkant en die sye en wit aan die onderkant. Daar is 15 donker chevron-tipe strepe oor die lyf; dit strek weerskante van die sylyn. Die stertvin is donker met 'n swart rant. Hulle leef in koraal- en kusrotsriwwe in water wat 1 tot 35 m diep is. Gedurende die winter vorm hulle digte skole gedurende die dag. Hulle vreet gewoonlik gedurende die nag; hoofsaaklik rifvisse en tjokka. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser.


Kevin Delaney Kline (gebore op 24 Oktober 1947) is ’n Amerikaanse akteur van die verhoog en rolprente, komediant en sanger. Hy het ’n Oscar en twee Tonys gewen, en is in 2003 in die Amerikaanse Teater-eresaal opgeneem. Kline het sy loopbaan op die verhoog in 1972 begin by The Acting Company. Hy het twee Tonys gewen vir sy werk in Broadway-musiekspele: vir die 1978-produksie van On the Twentieth Century en die 1981-weergawe van The Pirates of Penzance. Hy het die volgende jaar sy rolprentdebuut teenoor Meryl Streep in Sophie's Choice gemaak. Vir sy rol in die 1988-komedie A Fish Called Wanda het hy die Oscar vir beste manlike byspeler gewen. In 2003 was hy Falstaff in die Broadway-produksie Henry IV, en daarvoor het hy die Drama Desk-prys gewen. Hy is ook benoem vir ’n Emmy, twee Baftas en vyf Golden Globes, en het in 2004 ’n ster op die Hollywood Walk of Fame gekry.


Chalicotheriidae is 'n uitgestorwe familie van soogdiere wat in die Mioseen-tydperk geleef het. Daar is nie baie fossiele gevind nie, desondanks word aangeneem dat die familie vir ongeveer 50 miljoen jaar suksesvol was. Die lede van die familie was onewehoewige diere met 'n perdagtige kop, lang voorpote, kort agterpote en 'n skuins aflopende rug. Aan die einde van al vier pote was 'n klouagtige voet wat uit keratien bestaan het. As gevolg van hierdie kloue kon die diere nie hardloop nie. Uit die tande kan afgelei word dat die diere in bosse en woude geleef het en die blare van bome en struike gevreet het. Hulle kon hulleself moontlik op hul agterpote oplig. Fossiele is in Eurasië, Afrika en Noord-Amerika gevind. Die onderkaak van 'n Chalicotheriidae is onder andere in Cornelia ontdek. Borisslakia, † Butler 1965 Chalicotherium, † Kaup 1833 Chemositia, † Pickford 1979 Eomoropus, † Osborn 1913 Limognitherium, † Filhol 1880 Litolophus, † Radinsky 1964 Subfamilie Macrotheriinae, † Holland & Peterson 1914 Circotherium, † Holland & Peterson 1914 Moropus, † Marsh 1877 Nestoritherium, † Kaup 1859 Olsenia, † Matthew & Granger 1925 Subfamilie Schizotheriinae, † Holland & Peterson 1914 Ancylotherium, † Gaudry 1863 Metaschizotherium, † von Koenigswald 1932 Phyllotillon, † Pilgrim 1910 Schizotherium, † Gervais 1879 Tylocephalonyx, † Coombs 1979 Coombs, Margery C. (13 Februarie 2009).


Lalibela is 'n dorp in die noorde van Ethiopië in die sone Semien Wollo van die streek Amhara. In 2014 het die dorp 'n bevolking van 20 000 gehad. In die 13de eeu was dit die hoofstad van die Keiserryk Ethiopië en naas Aksum bly dit tot vandag die belangrikste heilige plek in die land. Koning Lalibela van Ethiopië is in die tweede helfte van die 12de eeu hier gebore toe die plek nog 'n onbelangrike nedersetting was met die naam Roha, naby die destydse hoofstad, Adefa. Nadat hy Jerusalem in 'n visioen gesien het, het koning Lalibela die rotskerke, wat uit die rotse gekap is en dus meestal ondergronds is, laat bou. Daar is 11 kerke wat in vier groepe gegroepeer is. Unesco het die rotsgekapte kerke in 1978 tot wêrelderfenisgebied verklaar. 'n Bergpas tussen Mekelle en Lalibela. Die Biet Denghel-kerk, Lalibela. Die Biet Emmanuel-kerk, Lalibela. Die Biet Giyorgis-kerk, Lalibela. Syaansig van die Biet Giyorgis-kerk in Lalibela. Die trap na die Biet Giyorgis-kerk, wat uit die grond gekerf is. Hier kan gesien word hoe na die mure van die put plek-plek aan dié van die Biet Giyorgis-kerk is.


Die Gereformeerde kerk Klerksdorp is in werklikheid die oudste gemeente van die GKSA in Klerksdorp, maar vandat die Gereformeerde kerk Klerksdorp-Wes met Klerksdorp verenig het, word laasgenoemde se stigtingsjaar as 1995 aangegee. Aan die einde van die 19de eeu het die regering van die Zuid-Afrikaansche Republiek vier erwe in Klerksdorp aan die Gereformeerde Kerk toegeken. Destyds was Klerksdorp nog ’n wyk van Potchefstroom en het lidmate eredienste daar bygewoon, wat ’n heen-en-weer-reis van sowat 100 km geverg het. Die eerste erediens vir Gereformeerdes is eers op 13 Oktober 1907 in Klerksdorp gehou, maar waar dit was, kan nie meer met sekerheid gesê word nie. Vanaf 1919 is Nagmaal gereeld in Klerksdorp bedien en vanaf 1922 is elke drie maande ’n erediens gehou. Reeds op 11 Augustus 1923 is toestemming verleen om voort te gaan met die oprigting van ’n kerkgebou, mits die lidmate ’n vaste maandelikse bydrae sou belowe. Met ’n lening van £100 deur W.W. Conradie is in 1924 besluit om die "Lodge" in Klerksdorp vir ’n bedrag van £300 aan te koop.


Hugo de Vries (16 Februarie 1848 - 21 Mei 1935) was 'n Nederlandse botanikus wat bydraes gemaak het ten opsigte van die teorie van evolusie en ook die belangrikheid van Gregor Mendel se werk bevestig. Die standaardskrywerafkorting de Vries word gebruik om hom as die skrywer aan te dui wanneer 'n botaniese naam aangehaal word. Lys van botaniste volgens outeursafkorting Hierdie artikel is ’n saadjie. Voel vry om Wikipedia te help deur dit uit te brei.


Brummeria is 'n voorstad in die ooste van Pretoria, Suid-Afrika. "Subplek Brummeria". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Zwartkop is 'n residensiële voorstad langs die Centurionmeer en suid van Pretoria, Gauteng. "Subplek Zwartkop". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Springfield is die hoofstad van die deelstaat Illinois en is naby die Sangamonrivier geleë. Die stad is bekend as die woonplek en plek van ter aarde bestelling van Abraham Lincoln. Die eerste inwoners het in 1818 hier gearriveer vanaf Suid-Carolina. Jagters vanaf Virginië en Kentucky het gereeld deur die nedersetting beweeg en in 1823 het die dorp die County administratiewe setel geword. In 1832 het die nedersetting amptelik dorpstatus gekry en in 1837 het die dorp Illinois se hoofstad geword. In 1840 het dit stadstatus verwerf. Collier's Encyclopedia, Crowell-Collier Educational Corporation, Volume 21, Bladsy 462. Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde Kerke onder die Kruis was ’n kortstondige Protestantse kerkverband in Suid-Afrika wat ontstaan het toe lidmate laat in die 19de en vroeg in die 20ste eeu die Nederduitse Gereformeerde Kerk om godsdienstige redes verlaat het. Dié kerkgroepering het ophou bestaan nadat die Kerke onder die Kruis deel geword het van die Gereformeerde Kerke in Suid-Afrika. Die benaming "Kerk onder die Kruis" is in die geskiedenis van die kerk in Nederland nie onbekend nie; trouens, dit kom voor in verskeie situasies eers in die 16de eeu en later weer in die 19de eeu. Op die voetspore van die benaming in die 16de eeu is dit later weer gebruik, hoewel onder gewysigde omstandighede. In die geskiedenis van die Reformasie in Nederland het gedurende die 16de eeu as gevolg van die onderdrukkingsmaatreëls van Karel V en Philips II talle reformatories gesinde gelowiges hulle land verlaat en as vlugtelinge in die aangrensende lande tydelike gasvryheid geniet. Hierdie vlugtelinge is in die vreemde georganiseer in gemeentes, wat gewoonlik bekend staan as vlugtelingkerke, maar hulle het ook die naam Kerke onder die Kruis gedra.


Chloriete is 'n groep minerale wat geklassifiseer word as tri-oktaëdriese fillosilikate met 'n laagstruktuur wat lyk op mika s'n. Die algemene samestelling van die groep is (Mg,Fe,Al)6(Al,Si)4(OH)8 waarin isomorfiese vervanging gebruikelik in. Die (Mg,Fe,Al)-ione is in 'n oktaëdriese omringing, die (Al,Si)-ione in 'n tetraëdriese ene. Die verhoudings Fe/(Mg+Fe) en Al3+/Si4+ bepaal die tipe chloriet. Die struktuur bestaan uit 'n 2:1:1 laagstruktuur waarin mika- en brusietlae afwissel. Die mikalaag het 'n negatiewe lading wat geneutraliseer word deur 'n positiewe lading in die brusietlaag. Die laagvolgorde is gewoonlik ...- brusiet - T - O' - T - brusiet -... {\displaystyle {\mbox{...- brusiet - T - O' - T - brusiet -...}}} waar die T-O'-T die tetraëdriese-oktaëdriese-tetraëdriese mika-lae voorstel Die meeste (80%) chloriete het die 11b-politipe struktuur met 'n monokliene sel met parameters van ongeveer: a=5.33, b= 9.23, c.sinβ=14,2 Å en β=97 °. Die b-parameter varieer met die aantal Fe2+-ione in die oktaëdriese laag en die c-parameter met die Al3+/Si4+-verhouding in die tetraëdriese laag.


Emmarentia is 'n boomryke, gevestigde en betreklik gegoede voorstad van Johannesburg, Gauteng, Suid-Afrika. Dis sowat 4 km noord van die stadsaal geleë. Dit word begrens deur Linden in die noorde, Greenside in die ooste, Melville in die suide en Roosevelt Park in die weste. Die voorstad is op die welgestelde politikus en weldoener Lourens Geldenhuys, na wie die Laerskool Louw Geldenhuys in die aangrensende Linden genoem is, se plaas Braamfontein aangelê en genoem na sy vrou, Emmarentia. Die voorstad is op 28 April 1937 geproklameer en Uitbreiding 1 op 4 Julie 1945. Die ou Rustenburgpad, wat later die naam Barry Hertzogrylaan gekry het, skei Emmarentia en Greenside. Die voorstad, in die vorm van 'n agterstevoor sewe, beslaan vir sensusdoeleindes 3,81 km2 en het in 2011 'n inwonertal van 5 116 gehad van wie 41% wit was, 27% Indiërs en 26% swart. Tien jaar vroeër was die bevolking in 'n ietwat groter gebied wat destyds ook die Johannesburgse Botaniese Tuin ingesluit het, 4 452, van wie 56,1% wit was, 28% swart en 13,4% Indies.


Brie Larson (gebore as Brianne Sidonie Desaulniers; 1 Oktober 1989) is ’n Amerikaanse aktrise en sangeres. Sy het haar loopbaan as gaskunstenaar op televisie begin – haar debuut was in 1998 in die The Tonight Show with Jay Leno. In 2003 het sy haar rolprentdebuut in Right on Track gemaak en daarna in die 2004-prente 13 Going on 30 en Sleepover verskyn. In 2005 het sy haar debuutalbum, Finally Out of P.E., uitgereik. Haar spel in die komedieprent Hoot (2006) is geprys en het gelei tot wyer erkenning en ander rolle in Tanner Hall (2009), Greenberg (2010), Scott Pilgrim vs. the World (2010) en 21 Jump Street (2012). Larson is ook bekend vir haar rol van 2009 tot 2011 as Kate Gregson in die TV-reeks United States of Tara. In 2015 was sy te sien in die drama Room en die komedie Trainwreck. Vir eersgenoemde het sy ’n Oscar, Bafta, Golden Globe, Critics' Choice-, Independent Spirit- en Screen Actors Guild-prys gewen. Brie Larson in die Internet-rolprentdatabasis Wikimedia Commons het meer media in die kategorie Brie Larson.


Die Fraaiblaasop (Chelonodon pleurospilus) is 'n vis wat voorkom in die westelike Indiese Oseaan en word aangetref by Durban en die suidkus van KwaZulu-Natal. In Engels staan die vis bekend as die Blaasop beauty. Die spesie is seldsaam. Die vis word tot 20 cm lank. Sy lyf is bedek met 'n kleurpatroon wat soos militêre kamoeflering lyk. Die boonste helfte van die lyf is groenbruin met silwerwit lyne wat onreëlmatig op die lyf voorkom. Daar kom ook onreëlmatige bruin vlekke op die rug en sye voor. Die onderkant van die lyf is silwerwit met verspreide, klein ligbruin vlekke op. Daar is 'n prominente oranje ring om die oë. Die vis leef in beskutte rotsareas by die kus en aflandige riwwe in water wat 1 tot 20 m diep is. Hulle is alleenlopers en bly gewoonlik naby die bodem. Hulle dieet is onbekend. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Chelonodon pleurospilus by Fishbase.


Die Gespikkelde tobie (Canthigaster amboinensis) is 'n vis wat wydverspreid voorkom in die Indiese Oseaan en Stille Oseaan en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Spotted toby. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Canthigaster-amboinensis by Fishbase.


Die Tweekleurtobie (Canthigaster smithae) is 'n vis wat wydverspreid voorkom in die Indiese en Stille Oseaan en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Bicoulored toby. Die vis word tot 13 cm lank. Die vis se rug is bruin en dit is wit aan die onderkant. Daar is 'n bruin tot geel streep vanaf die ken tot die onderste gedeelte van die stertvin se basis. Daar is ook 'n korter geel streep oor die boonste gedeelte van die rug. Die iris is geel met blou strepies wat uitstraal vanaf die oë. Die onderste gedeelte van die lyf is bedek met klein, blou spikkels. Die stertvin se rant is donker. Die vis leef in aflandige koraal- en rotsriwwe in water wat 15 tot 40 m diep is. Hulle bly gewoonlik by die basis en die hellings van die riwwe. Die vis is alleenlopers en vreet alge en 'n verskeidenheid hardedopongewerweldes. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa.


Manish Dayal (gebore Manish Patel, Orangeburg, Suid-Carolina, 17 Junie 1983) is ’n Amerikaanse TV- en rolprentakteur wat veral bekend is vir sy herhalende rol as Raj Kher in 90210 en hoofrol in die rolprent The Hundred Foot Journey (2014). Dayal se ouers, Hema en Sudhir Patel, kom uit Gujarat in Indië. Hy is die derde van vier kinders. Nadat hy sy skoolopleiding aan die Episkopale skool Heathwood Hall voltooi het, het hy verder studeer aan die George Washington-universiteit, waar hy in 2005 afgestudeer het. Hy het in 'n sakerigting studeer omdat, hoewel hy van kleintyd af gek was oor die rolprentwese en dit sy loopbaan wou maak, hy van plan was om 'n regisseur of vervaardiger te word, nie 'n akteur nie. Daarna het hy na New York verhuis om ’n loopbaan in film en televisie na te streef. Vyf jaar later, in 2010, het hy na Kalifornië verhuis waar hy vandag nog woon. Hy gebruik sy oupa se voornaam, Dayal, as sy verhoognaam.


Die NG gemeente Rosendal is die jongste gemeente in die Vrystaatse Sinode van die Nederduitse Gereformeerde Kerk se Ring van Lindley, al is dit reeds in 1913 gestig. In 2015 was hier 12 doop- en 64 belydende lidmate, vergeleke met onderskeidelik 68 en 175 in 1985, ’n afname in die sieletal van 69 persent binne 30 jaar. Die dorpie Rosendal is geleë tussen die westelike voorheuwels van Visierskerf en Swartkrans, die tweede en derde hoogste spitse in die Vrystaat. Die omgewing is een van verfrissende en bekorende natuur skoon, maar daarby effens afgesonderd van die naaste dorpe. Dit was veral die ongerief van laasgenoemde wat aanleiding gegee het tot die proklamering van die dorp, waarvoor die plaas Leliefontein in 1911 aangekoop is. Op 15 Oktober 1913 word Rosendal-gemeente van Ficksburg, Senekal en Bethlehem afgestig. ’n Kenmerk van die pas gestigte gemeente die moeilike topografie, die klein getal lidmate (wat in die middel van die 20ste eeu darem amper 500 bereik het) en die feit dat die gemeenskap vir die grootste deel van sy bestaan byna uitsluitlik tot die NG Kerk behoort het. Ds.